ការសំភាសរបស់បងស្រី ឈឿន សុផល

ក៖ អ្នកធ្វើការសំភាស៖ គីម ម៉េង ខ៖ អ្នកត្រូវបានសំភាសន៏៖ ឈឿន សុផល

ប្រវត្តិសង្ខេបរបស់ ឈឿន សុផល

បងស្រី ឈឿន សុផល គាត់មានអាយុ ៣៦ ឆ្នាំក្នុងឆ្នាំ ២០១៩។ គាត់មានកូនទាំងអស់ចំនួន ៤នាក់ ប្រុសចំនួន ៣នាក់ ស្រីចំនួន ១នាក់ បងស្រីបានរៀបអាពាហ៏ពិពាហ៏នៅក្នុងឆ្នាំ ២០០១។ ទីលំនៅបច្ចុប្បន្នគាត់ នៅភូមិពៀមឧញ្ញ៉ាអ៊ុង ឃុំ ពៀមឧញ្ញ៉ាអ៊ុង ស្រុកល្វាអែម ខេត្ត កណ្ដាល។

ក៖ ចឹងជាដំបូងជំរាសួរបងស្រីខ្ញុំបាទមកពីរខាងសាកលវិទ្យាល័យបីបាយយូនៃសហរដ្ធអាមេរិចហើយមានការអញ្ជើញដើម្បីចង់សូមសំភាសន៏អ្នកមីងពីជីវិប្រវត្តិរបស់បងស្រីខ្លះដែលអ្នកមីងបានរស់នៅក្នុងជំនាន់ប៉ុលពតថាតើ បងស្រីបានរស់នៅក្នុងជំនាន់មានភាពលំបាកយ៉ាងមិចខ្លះឬក៏ស្រួលដែលរឺទេ បាទហើយចឹងប្រហែលជាខ្ញុំសុំការអនុញ្ញាតដើម្បីសម្ភាសន៍បងស្រអំពីជីវិតរបស់បងស្រីបន្ដិចបានដែលរឺទេបងស្រី?

ខ៖ ចាសៗ បាន។

ក៖ បាទចឹងអរគុណច្រើនមែនទែនបងស្រីហើយចឹងសំរាប់ថ្ងៃដែលខ្ញុំសំភាសន៏អ្នកមីងគឺជាថ្ងៃ ទី១១ ខែ ០៣ ឆ្នាំ២០១៩ ហើយសំភាសន៏ដោយខ្ញុំបាទឈ្មោះ គីម ម៉េង ហើយចឹងសំរាប់បងស្រីថាតើមានឈ្មោះអ្វីដែលទៅបងស្រី?

ខ៖ ចាសនិយាយទៅសំរាប់ខ្ញុំមានឈ្មោះថា ឈឿន សុផល។

ក៖ បាទហើយចឹងសំរាប់លោកតាថាតើបងស្រីឆ្នាំនេះលោកតាមានអាយុប៉ុន្មានឆ្នាំដែលហើយទៅបងស្រី?

ខ៖ ចាសនិយាយទៅសំរាប់ឆ្នាំនឹងគឺខ្ញុំមានអាយុនឹង ៣៦ ហើយ។

ក៖ បាទហើយចឹងសំរាប់បងស្រីថាតើបងស្រីមានទីកន្លែងរឺក៏ស្រុកកំណើតនឹងនៅទីកន្លែងណាដែលទៅបងស្រី?

ខ៖ ចាសនិយយាទៅសំរាប់ស្រុកកំណើតរបស់ខ្ញុំពីមុននឹងគឺនៅខាងស្រុកទន្លេរចឹង។ ហើយដល់ពេលចឹងគឺយើងបានមកនឹងចឹង។

ក៖ បាទហើយចឹងសំរាប់នៅទីកន្លែងនេះថាតើគេបានហៅថា ភូមិអ្វី ហើយនឹងស្រុកអ្វីដែលទៅបងស្រី?

ខ៖ ចាសនិយាយទៅសំរាប់នៅទីកន្លែងនេះគឺគេហៅថា ភូមិតាស្គរ ឃុំសារីកាកែវ ស្រុកល្វាអែម ខេត្តកណ្ដាល។

ក៖ បាទនិយាយទៅសំរាប់ខ្ញុំគឺបានស្គាល់ច្បាស់ខ្លាំងណាស់ហាសបាទ ហើយចឹងសំរាប់ឪពុកហើយនឹងម្ដាយរបស់បងស្រីថាតើពួកគាត់មានឈ្មោះអ្វីដែលទៅបងស្រី?

ខ៖ ចាសនិយាយទៅសំរាប់ម្ដាយរបស់ខ្ញុំគឺគាត់មានឈ្មោះថា សុខ សឿន ហើយសំរាប់ឪពុករបស់ខ្ញុំគឺគាត់មានឈ្មោះថា ងួន ឈឿន។

ក៖ បាទហើយចឹងសំរាប់លោកទាំង២នាក់ថាតើពួកគាត់មានព្រះជន្មប៉ុន្មានដែលទៅបងស្រី?

ខ៖ ចាសនិយាយទៅសំរាប់ឪពុករបស់ខ្ញុំគឺគាត់បានស្លាប់បាត់ហើយចឹង។ ហើយសំរាប់ខ្ញុំនៅសល់តែម្ដាយនោះទេ ហើយសំរាប់ម្ដាយរបស់ខ្ញុំគឺគាត់មានអាយុ ៥៦ ឆ្នាំហើយចឹង។

ក៖ បាទហើយចឹងសំរាប់បងស្រីបាននិយាយថាសំរាប់ម្ដាយរបស់បងស្រី គឺគាត់បានកើតជំងឺមហារីកមែនដែលរឺទេបងស្រី?

ខ៖ ចាសៗ ។

ក៖ បាទហើយចឹងសំរាប់បងស្រីមានបងយកគាត់ទៅមន្ទីពេទ្យដែលរឺទេបងស្រី?

ខ៖ ចាសនិយាយទៅគឺយើងបានយកគាត់ទៅពេទ្យហើយនៅខាងពេទ្យអង្គឌួងយើងនឹងចឹង។ ហើយនៅពេលដែលយើងនឹងបានទៅពេទ្យនឹងគឺគេបាននិយាយថានឹងទទួលគាត់ដើម្បីវះកាត់ ហើយនឹងបានស្គែនក្បាលរបស់គាត់ចឹង។ ហើយនៅពេលដែលគេបានមើលអីហើយចឹងទៅគឺគេបានកាត់សាច់គាត់បន្ដិចដើម្បីនឹងយកទៅពិសោធន៏ចឹង។ លោកគ្រូ ហើយគេមើលទៅប្រសិនជាសាច់របស់គាត់កាចរឺក៏ស្លួតចឹង។ ហើយប្រសិនជាសាច់របស់គាត់កាចនឹងគឺគេមិនអាចនឹងវះកាត់គាត់បាននោះទេ។ ហើយនៅពេលដែលវះកាត់នឹងគឺគាត់មានសាច់ដុំត្រចៀកហាសលោកគ្រូ ហើយនៅពេលដែលគេបានយើងបានយកគាត់ទៅពិនិត្យមើលទៅគឺសាច់គាត់បានដុះចេញពីក្បាលនឹងមកត្រចៀកវិញចឹង។ ហើយដល់ពេលចឹងគឺគេមិនហ៊ានវះកាត់គាត់នោះទេ។ ហើយគេបានអោយយើងនឹងយកាត់នឹងទៅបាញ់កាំរស្មីនៅពេទ្យរុស្សីចឹងហាសហើយសំរាប់យើងនឹងគឺយើង មិនហ៊ានយកគាត់ទៅនោះទេ។ ហើយនៅពេលដែលគេបានបាញ់នឹងគឺមិនមែនបាញ់តែម្ដងទៅ២ដងនោះទេបានជាចឹង។ និយាយទៅគឺយើងបានបាញ់នឹងគឺប្រហែលជា ៥ ទៅ ៦ ដងចឹងហាសហើយដល់ពេលចឹងគឺយើងមិនអាចនឹងទ្រាំទ្របាននោះទេ ហើយដល់ពេលចឹងគឺយើងមានតែទុក្ខគាត់អោយនៅចឹងសិនទៅ។ ហើយដល់ពេលចឹងគឺយើងទុក្ខអោយចាក់ថ្នាំនៅតាមផ្ទះចឹងទៅ។ ហើយនៅពេលដែលឈឺនឹងគឺយើងចេះតែយកគាត់ដើម្បីចាក់ថ្នាំបន្ដើលៗចឹងទៅ។ ហើយមកដល់នឹងគឺគាត់លូវនឹងគឺថាជំងឺរបស់គាត់បានដឹងអំពីជំងឺនឹងគឺពេទ្យបានចាក់ថ្នាំនឹងគឺលេងបាត់ហើយចឹង។ ហើយសំរាប់លូវនឹងគឺពេទ្យគាត់លេងចាក់អោយយើងទៀតហើយចឹង។

ក៖ បាទហើយចឹងនៅពេលដែលពេទ្យគាត់លេងចាក់យើងហើយចឹងថាតើយើងគិតយ៉ាងមិចដែលទៅបងស្រី?

ខ៖ ចាសនិយាយទៅគឺយើងមិនដឹងគិតយ៉ាងមិចនោះទេ។ គឺយើងបានគិតតាមដំណើរទៅ។ ពីព្រោះអីនឹងគឺយើងមិនបានដឹងធ្វើយ៉ាងមិចនោះទេ។ ហើយណាមួយទៀតនឹងគឺយើងនៅពេលដែលចាក់ថ្នាំអោយគាត់ហើយចឹងក៏គាត់នៅតែចឹងដ៏ដែលចឹង។ ហើយដល់ពេលចឹងគឺយើងបានអោយថ្នាំគាត់ដូចជាផ្សំចឹង បានធូបានប្រហែលជា ២ ទៅ ៣ថ្ងៃនឹងគឺគាត់រើសទៀតហើយ ហើយមុននឹងគឺយើងទើបតែបានដឹកគាត់នឹងបានមកពីពេទ្យនោះទេ។

ក៖ បាទនិយាយទៅសំរាប់យើងនៅពេលដែលចាក់ថ្នាំតាមភូមិនឹងចឹង ថាតើវាមានភាពពូកែដែលរឺទេបងស្រី?

ខ៖ ចាសនិយាយទៅគឺវាពូកែដែលចឹងហាស តែដូចខ្ញុំបាននិយាយចឹងហាសនៅពេលដែលជំងឺវាបានដឹងថ្នាំចឹងគឺថានៅពេលដែលយើងបានចាក់ហើយចឹងក៏វាលេងបាត់ដែលចឹង។ ហើយនិយាយទៅដូចថាជំងឺនឹងគឺវាស្គាល់ថ្នាំចឹងហាសទោះបីជាចាក់ទៀតនឹងក៏លេងឈឺដែលចឹង។ ហើយសំរាប់ជំងឺនឹងគឺគេបាននិយាយថាវាអាចនឹងឆ្លងប្រការណាមួយដល់កូនចៅទៀតចឹង។ ហើយដល់ពេលចឹងគឺយើងចេះតែភ័យចឹង។ ហើយនិយាយទៅគឺយើងចេះតែភ័យចឹងទៅ ហើយគេបាននិយាយថាសំរាប់ជំងឺនឹងគឺអាចឆ្លងមកកាន់កូនបងគេចឹងហាស ហើយសំរាប់យើងនឹងគឺជាកូនបងគេទៀត ហើយសំរាប់លូវនឹងគឺវាបានធ្វើទុក្ខយើងដែល ហើយមកដល់លូវនឹងគឺយើងរាងឈឺក្បាលដែលចឹង។

ក៖ បាទហើយចឹងសំរាប់បងស្រីថាតើបងស្រីបានទៅពិនិត្យ មើលហើយរឺនៅបងស្រី?

ខ៖ ចាសនិយាយទៅសំរាប់យើងគឺយើងមិនទាន់បានទៅពិន្យិតមើល ហើយនឹងស្គែនក្បាលរបស់យើងនោះទេ។

ក៖ បាទនិយាយទៅសំរាប់រឿងមួយនឹងថាតើវាជាកាពិតដែលរឺទេបងស្រី នៅក្នុងឆ្លងមួយនឹងបងស្រី?

ខ៖ ចាសនិយាយទៅសំរាប់មួយនឹងគឺយើងមិនដឹងដែលចឹងហាស តែគ្រាន់តែថាសំរាប់ពេទ្យគឺគេបានប្រាប់យើងនូវរឿងចឹង។

ក៖ បាទនិយាយទៅសំរាប់ខ្ញុំគិតថា រឿងមួយនឹងគឺវាមិនអាចនឹងឆ្លងបាននោះទេហាសបងស្រី?

ខ៖ ចាសនិយាយទៅគឺគេបាននិយាយថាសំរាប់មួយនឹងគឺជាកូនដំបូងចឹង។ ហើយដល់ពេលចឹងគឺបានថាសំរាប់អាលីងនឹងបានស្អប់ម្ដាយរបស់វាចឹង។ ពីព្រោះអីនឹងសំរាប់ម្ដាយរបស់វានឹងគឺបានកើតជំងឺមហារីកនឹងឹចឹង។ ហើយសំរាប់ជំងឺមហារីកនឹងគឺវាមានតែការដុះខ្លាញ់នោះទេ។ ហើយនិយយាទៅគឺគេបានចាក់ខ្លាញ់ច្រើនចឹង។

ក៖ បាទនិយាយទៅសំរាប់ម្ដាយរបស់បងស្រី នៅពេលដែលគាត់បានមកពីពេទ្យវិញនឹងគឺគាត់បានធូស្បើយបានខ្លះហើយមែនដែលរឺទេបងស្រី?

ខ៖ ចាសនិយយាទៅគឺគាត់មិនបានធូស្បើយនោះទេតាំងពីគាត់បានត្រឡប់មកពីមន្ទីពេទ្យវិញនឹងចឹង។ ហើយនិយាយទៅគឺចូលប្រហែលជា ១ឆ្នាំ ហើយនៅពេលដែលយើងបានយកគាត់ទៅពេទ្យ ហើយនឹងបានចាក់ថ្នាំតាមភូមិស្រុកនឹងចឹង។ ហើយនិយាយទៅគឺយើងបានធ្វើវានឹងគឺតាមផ្ទះរបស់យើងចឹង។ ហើយនិយាយទៅគឺមួយនឹងគឺមិនបានធូស្រាលអ្វីនោះទេ។ ហើយនិយាយទៅគឺយើងបានមើលគាត់នឹងគឺបានប្រហែលជា ១ឆ្នាំហើយសំរាប់តាមផ្ទះចឹង។ ហើយមកដល់លូវនឹងគឺថាសំរាប់ជំងឺរបស់គាត់នឹងគឺធ្វើទុក្ខខ្លាំងហើយចឹង។ ហើយនិយាយទៅសំរាប់មុខរបស់គាត់នឹងគឺទាញមុខទាញក្រោយចឹង។ ហើយសំរាប់គាត់គឺគាត់ហូបអ្វីមិនបាននោះទេ។ ហើយនៅពេលដែលហូបនឹងគឺជ្រុះរហូតចឹង។ ហើយដូចថានៅពេលដែលហូបនឹងគឺគាត់ហូរចេញមកវិញតាមច្រមុះចឹង។ និយាយទៅសំរាប់ជំងឺរបស់គាត់នឹងគឺសាហាវខ្លាំងណាស់ ហើយណាមួយទៀតនឹងគឺពិបាកខ្លាំងណាស់។ ហើយនៅពេលដែលយើងបាននិយាយថាគឺមានមនុស្សបានដើរកាត់គាត់រត់ចេញពីគាត់ច្រើនចឹង។ ហើយសំរាប់នៅក្នុងខ្លួនរបស់គាត់នឹងគឺពិបាកខ្លាំងណាស់។ ហើយដូចថាសំរាប់ចាស់ៗគាត់បាននិយាយថា ប្រសិនជាយើងទូអំរ៉េកនឹងគឺយើងអាចទូបានចឹង។ ហើយប្រសិនជាយើងទូជំងឺហើយនឹងគឺយើងមិនអាចទូបាននោះទេ។ ហើយដល់ពេលចឹងគឺយើងមិនដឹងថានាក់ណាជួយនាក់ណានោះទេ។ ពីព្រោះអីនឹងគឺពេទ្យគាត់បាននិយាយចឹងហើយចឹង។ ហើយគ្រាន់តែយើងនឹងបានចូលពេទ្យអង្គឌូងនឹងគឺនៅក្នុងមួយសប្ដាហ៏នឹងគឺយើងបានទៅចង់រាល់ថ្ងៃហើយចឹង។ ហើយនិយាយទៅគឺមិនបានសាច់ការអ្វីនោះទេគ្រាន់តែយើងបានឡើងចុះនឹងគឺអស់លុយនឹងគឺច្រើនខ្លាំងណាស់។ ហើយនៅពេលដែលយើងនឹងបានគ្រាន់តែស្គែននឹងគឺអស់ ១០០០ដុល្លាត្រឹមតែម្ដង។ ហើយនិយាយទៅគឺពេទ្យនឹងគឺសាច់ពេទ្យនៅតាមភូមិរបស់យើងទៀត។ ពីព្រោះអីនឹងនៅពេលដែលយើងហូបទៅគឺមិនបានធូស្បើយនោះទេ។ ហើយសំរាប់ពេទ្យនៅតាមផ្ទះនឹងគឺថានៅពេលដែលគេបានផ្សំថ្នាំអោយយើងនឹងហូបនឹងគឺយើងបានគ្រាន់បានធូបានខ្លះចឹងហាសចា ហើយនៅពេលដែលយើងបានថ្នាំចេញពីពេទ្យអង្គឌួងហើយចឹងគឺថា នៅពេលដែលយើងហូបទៅគឺមិនបានធូស្បើយអីបន្ដិចសោះតែម្ដង។ ហើយសំរាប់ថ្នាំនឹងគឺបានផ្សំអោយយើងនឹងគឺសុទ្ធតែ ១០០ ទៅ ១៥០ ដុល្លា អីចឹងទៅហើយនៅពេលដែលយើងផឹកនឹងគឺបានតែ២ទៅ៣ថ្ងៃនោះទេ។ នៅបេលដែលបានចេញមកចឹង។

ក៖ បាទហើយចឹងនៅពេលដែលគាត់បានហូបថ្នាំនឹងគឺមិនបានធូនោះទេមែនដែលរឺទេបងស្រី?

ខ៖ ចាសនិយាយទៅសំរាប់ថ្នាំនឹងគឺមិនបានធូនោះទេ។ ពីព្រោះអីនឹងថ្នាំរបស់គេនឹងបានប៉ុនតែជើងធូករបស់គេនោះទេ។ ហើយនៅពេលដែលហូបទៅគឺមើលទៅគឺគ្មានជានោះទេ។ ហើយនិយាយទៅមើលទៅគឺនៅរីក ហើយនឹងនៅដុះនៅនឹងរហូតចឹង។ ហើយនិយាយទៅគឺយើងបាននៅលាងដុះគាត់រហូតចឹង។ ហើយនៅពេលដែលគាត់បានឈឺខ្លាំងនឹងគឺតាមរន្ធនឹងគឺបានហូរឈាម យកតែម្ដង។ ហើយនិយាយទៅគឺចាប់ហ៊ាឈាមចេញតែម្ដង។

ក៖ បាទ និយាយទៅគញរាន់តែនិយាយនឹងគឺមើលទៅគឺស្រេវខ្លាំងណាស់បងស្រី បាទហើយចឹងចង់សួរបងស្រីបន្ដិចថាសំរាប់បងស្រីបានចាំឈ្មោះ លោកតា ហើយនឹងលោកយាយ របស់បងស្រីថាតើពួកគាត់មានឈ្មោះអ្វីដែលទៅបងស្រីចាំឈ្មោះរបស់គាត់ដែលរឺទេបងស្រី?

ខ៖ ចាសនិយាយទៅសំរាប់ឈ្មោះរបស់គាត់នឹងគឺយើងមិនសូវជាបានចាំនោះទេ។ តែគ្រាន់តែដឹងថាសំរាប់ម្ដាយរបស់ខ្ញុំនឹងបានហៅឈ្មោះម្ដាយរបស់គាត់នឹងគឺថា សុខ ចឹង។ ហើយដល់ពេលចឹងគឺយើងមិនដែលបានសួរនាំគាត់នោះទេ។ ពីព្រោះអីនឹងសំរាប់ឪពុកហើយនឹងម្ដាយរបស់គាត់នឹងបានស្លាប់តាំងពីជំនាន់ប៉ុលពតមកម្លេសចឹង។ ហើយដល់ពេលចឹងគឺយើងមិនដែលបានដឹងនោះទេ។

ក៖ បាទហើយចឹងបានន័យថាសំរាប់បងស្រីគឺមិនបានចាំនោះទេមែនដែលរឹទេបងស្រី?

ខ៖ ចាសហើយចឹងសំរាប់ខ្ញុំមិនបានចាំនោះទេ។

ក៖ បាទហើយចឹងសំរាប់ប្ដីរបស់បងស្រីថាតើគាត់មានឈ្មោះអ្វីដែលទៅបងស្រី?

ខ៖ ចាសនិយាយទៅសំរាប់ប្ដីរបស់ខ្ញុំគឺគាត់មានឈ្មោះថា ណៃ នឿន ចឹង។

ក៖ បាទហើយចឹងសំរាប់ប្ដីរបស់បងស្រីថាតើគាត់មានអាយុប៉ុន្មានឆ្នាំហើយដែលទៅបងស្រី?

ខ៖ ចាសនិយយាទៅសំរាប់ប្ដីរបស់ខ្ញុំគឺគាត់មានអាយុនឹងប្រហែលជា ៣៨ ទៅ ៣៩ ឆ្នាំ ហើយចឹង ពីព្រោះអីនឹងគឺគាត់មានឆ្នាំ វក ចឹង។

ក៖បាទហើយចឹងបានទៅធ្វើការងារបាត់ហើយមែនដែលរឺទេបងស្រី?

ខ៖ ចាសនិយាយទៅគឺគាត់បានទៅរាយមោងបាត់ហើយចឹង។ ហើយណាមួយទៀតនឹងគឺយើងពិបាកនឹងនិយាយខ្លាំងណាស់ពីព្រោះអីនឹងគឺគាត់បានទៅរាយមោងនឹងគឺតែ២ទៅ៣ថ្ងៃនឹងគឺបានសម្រាកចឹងទៅ ហើយដល់ពេលចឹងគឺយើខ្ញុំខ្ចល់ងនឹងនិយាយជាមួយនឹងគាត់ខ្លាំងណាស់។ ហើយដល់ពេលចឹងគឺកើតខ្ចល់នឹងនិយាយតែម្ដង។ ហើយដល់ពេលចឹងគឺយើងបានតែទ្រាំតាមកម្មរបស់យើងចឹងទៅ ហើយដល់ពេលចឹងគឺយើងខ្វាស់ញ្ញាតិជិតខាងរបស់យើងពីព្រោះអីនឹងកូនរបស់យើងប្រុសស្រីនឹងគឺក្រមុំកំលោះអស់ហើយចឹងចាស ហើយដល់ពេលចឹយើងមិនចង់និយាយច្រើននាំតែខ្មាស់គេនោះទេ។ ហើយអ្វីដែលយើងគិតតាមតែរឿងនឹងគឺយើងនឹងមានរឿងរាល់ថ្ងៃហើយចឹង។

ក៖ តែសំរាប់បងស្រីអ្វីដែលសំខាន់នឹងគឺបងស្រី អាចនឹងធ្វើអារម្មណ៏អោយបានល្អប្រសើរមែនដែលរឺទេបងស្រី?

ខ៖ ចាសនិយាយទៅសំរាប់ណាមួយទៀតនឹងគឺសុខភាពរបស់យើងនឹងគឺមិនសូវជាស្រួលប៉ុន្មានទៀតចឹង។ ហើយដល់ពេលចឹងគឺយើងខ្ចល់នឹងនិយាយចឹង។ ពីព្រោះអីនឹងគឺយើងក៏ឈឺដែល ហើយណាមួយទៀតនឹងគឺយើងអត់ងងួយដើម្បីនឹងមើលម្ដាយរបស់យើងនឹងរាល់យប់ចឹងគឺយើងចឹងហាសហើយដល់ពេលចឹងគឺយើងមិនបានដេកបានគ្រប់គ្រាន់គឺធ្វើអោយយើងនឹងឈឺតែម្ដង។ ហើយមុននឹងគឺយើងបានទៅវាស់ឈាមចឹងហាសហើយយើងពីមុននឹងគឺយើងធ្លាប់ជំងឺលើសឈាមចឹង។ ហើយដលពេលនឹងគឺឈាមរបស់យើងនឹងគឺបានលើសឈាមដល់ ២២ហាស ហើយយើងគិតថាសំរាប់យើងបានស្លាប់បាត់ចោលកូនរបស់យើងហើយចឹង។ ហើយសំរាប់ឈាមរបស់ខ្ញុំបានលើសនឹងអស់២២នឹង។ ហើយនិយាយទៅសំរាប់ភ្នែគរបស់យើងនឹងគឺស្រវាំងអស់ហើយ ហើយណាមួយទៀតនឹងគឺវាបានបុកមកដល់បេះដូងរបស់យើងទៀត ហើយណាមួយទៀតយើងនឹងចង់ក្អូតអីផងៗចឹង។ ហើយដូចជាគេបាននិយាយថាប្រសិនជាយើងឧស្សាហ៏លើសឈាមនឹងគឺយើងនឹងអាចស្លាប់លឿនចឹង។ ហើយនិយាយទៅគឺវាទោសនឹងគឺអាក្រក់ខ្លាំងណាស់ ហើយសំរាប់ស្មារបស់សយើងនឹងគឺរាយខ្លាំងណាស់គឺដូចជាគេបានយកអ្វីធ្ងង់នឹងយកមកដាក់លើស្មាររបស់យើងចឹង។

ក៖ បាទហើយចឹងសំរាប់បងស្រីថាតើបងស្រីបានទៅមន្ទីពេទ្យដើម្បីមើលជំងឺរបស់យើងខ្លួនឯងហើយរឺនៅបងស្រី?

ខ៖ ចាសនិយាយទៅគឺយើងបានទៅហើយ គឺយើងបានដឹកម្ដាយរបស់យើងទៅហើយចឹងបានយើងនឹងបានទៅមើលជំងឺរបស់យើងខ្លួនឯងចឹង។ ហើយនិយាយទៅសំរាប់ជំងឺរបស់យើងនឹងគឺមិនដឹងជាយ៉ាងមិចនោះទេ។

ក៖ បាទហើយចឹងចង់សួរបងស្រីបន្ដិចថាសំរាប់បងស្រីនៅពេលដែលបានរៀបការជាមួយនឹងបងប្រុសនឹងថាតើ បងស្រីបានរៀបការជាមួយនឹងបងប្រុសនឹងនៅក្នុងឆ្នាំណាដែលទៅបងស្រីបានចាំដែលរឺទេបងស្រី?

ខ៖ ចាសនិយាយទៅគឺយើងបានរៀបការនឹងគឺនៅក្នុងឆ្នាំ ២០០១ ចឹង។ ហើយនិយាយទៅគឺយើងបានរៀបការនឹងគឺអស់១៨ឆ្នាំហើយចឹង។

ក៖ បាទហើយចឹងចង់សួរបងស្រីបន្ដិចថា សំរាប់នៅក្នុងជំនាន់នឹងថាតើបងស្រីបានធ្វើយ៉ាងមិចដែលទៅបានស្គាល់ជាមួយបងប្រុសហើយនឹងបានរៀបការជាមួយនឹងគ្នាថាតើបងស្រីបានធ្វើយ៉ាងមិចដែលទៅបងស្រី?

ខ៖ ចាសនិយាយទៅសំរាប់ពេលនឹងគឺយើងខ្ញុំមិនពេញចិត្តដែលចឹង។ តែសំរាប់ម្ដាយរបសយើងនឹងគឺគាត់ពេញចិត្តប្ដីររបស់ខ្ញុំចឹង។ ហើយដល់ពេលចឹងគឺយើងបានគិតថាចង់រត់ចោលប្ដីរបស់យើងនឹងម្ដងៗដែលចឹងហាសតែយើងគិតទៅគឺមិនចង់បំបាក់មុខម្ដាយរបស់យើងចឹង។ ពីព្រោះអីនឹងគឺថានៅពេលដែលខ្ញុំមានប្ដីនឹងគឺឪពុករបស់ខ្ញុំនឹងគឺគាត់បានស្លាប់បាត់ហើយចឹង។ ហើយដល់ពេលចឹងគឺខ្ញុំបានស្ដាប់តាមបន្ដាំឪពុករបស់ខ្ញុំថាប្រសិនជាគាត់នៅរស់នឹងគឺគាត់មិនអោយយើងនឹងបានយកប្ដីមួយនឹងនោះទេ។ ពីព្រោះអីនឹងគឺគាត់បានដឹងចរិតមនុស្សចឹង។ ហើយគាត់ចេះតែបោះបៀទៀតចឹង។ ហើយដល់ពេលចឹងគឺយើងបានស្ដាប់តាមឪពុករបស់យើងចឹងហាសហើយណាមួយទៀតនឹងគឺយើងមិនចង់យកប្ដីនឹងដែលចឹង។ ហើយសំរាប់គាត់បាននិយាយថាប្រសិនជាយកប្ដីរបស់យើងនឹងគឺយើងនឹងទឹកភ្នែកទាំងម្ដាយហើយនឹងទាំងកូនចឹង។ ហើយដល់ពេលចឹងគឺយើងមិនអាចនឹងបំបាក់មុខម្ដាយរបស់យើងបាននោះទេ។ ហើយដល់ពេលចឹងគឺយើងក៏យកចឹងទៅ។ហើយដល់ពេលចឹងហាសហើយដល់ពេលដែលយើងបានយកប្ដីរបស់យើងនឹងគឺយើង ទឹកភ្នែកទាំងម្ដាយហើយនឹងទាំងយើងទៀតចឹងហាសហើយមួយនឹងគឺមិនខុសពីអ្វីដែលឪពុករបស់យើងនឹងបានផ្ដាំមកកាន់យើងនោះទេ។ ហើយដល់ពេលដែលយើងបានយកគាត់ចឹង។

ក៖ បាទហើយចឹងបានន័យថាសំរាប់បងស្រីគឺបានរៀបការនឹងគឺនៅក្នុងជំនាន់នឹងគឺ ម្ដាយរបស់បងស្រីបានបង្ខំបងស្រីមែនដែលរឺទេបងស្រី?

ខ៖ ចាសៗ ។

ក៖ បាទហើយចឹងនៅក្នុងជំនា់ននឹងថាតើបងស្រីបានប្រកែកជាមួយនឹងពួកគាត់ដែលរឺទេ រឺក៏វបានធ្វើតាមគាត់ដែលទៅបងស្រី?

ខ៖ ចាសនិយាយទៅសំរាប់ពេលនឹងគឺយើងបានប្រកែកជាមួយនឹងពួកកាត់ដែលចឹង។ ក៏ប៉ុនតែនឹងគឺថាម្ដាយរបស់យើងនឹងគាត់បានទៅរកគ្រូចឹងទៅធ្វើអោយយើងនឹងមានការទន់ចិត្តចឹងហាស ហើយដល់ពេលនឹងគឺយើងក៏បានទន់ចិត្តតាមគាត់ ហើយក៏បានយកប្ដីតាមគាត់តែម្ដងចឹងទៅ។

ក៖ បាទនិយាយទៅសំរាប់នៅក្នុងជំនាន់នឹងនៅពេលដែលបងប្រុសបានចូលស្ដីដណ្ដឹងបងស្រីសំរាប់នៅក្នុងជំនាន់នឹងបងប្រុសគាត់បានជូនថ្លៃបណ្ដាលការទៅកាន់បងស្រីនឹងចំនួនប៉ុន្មានដែលទៅបងស្រី?

ខ៖ ចាសនិយាយទៅយើងទាំងអស់គ្នានឹងគឺសុទ្ធតែនាក់អស់ៗចឹង។ ហើយដល់ពេលចឹងគឺយើងចេះតែសែនបន្ដិចបន្ដួចចឹង។ ហើយណាមួយទៀតនឹងគឺនៅក្នុងជំនាន់នឹងគឺថាឪពុករបស់ខ្ញុំបានផ្ដាំអោយខ្ញុំនឹងមិនអោយយកគាត់នោះទេ។ ហើយដល់ពេលចឹងគឺយើងមិនចង់យកដែលធ្វើយ៉ាងមិចដោយសារតែម្ដាយរបស់យើងគឺយើងចេះតែយកទៅ។

ក៖បាទហើយឹចងបានន័យថាសំរាប់បងស្រីគឺបានរៀបការនឹងនៅក្នុងឆ្នាំ ២០០១ មែនដែលរឺទេបងស្រី?

ខ៖ ចាសៗ ។

ក៖ បាទហើយចឹងសំរាប់នៅក្នុងជំនាន់នឹងថាតើ លុយទាំងអស់នឹងវាមានតម្លៃថ្លៃដែលរឺទេបងស្រី?

ខ៖ ចាសនិយយាទោសំរាប់នៅក្នុងជំនាន់នឹងលុយ ១ដុល្លានឹងគឺយើងអាចប្ដូរបានតែ ២៥០០រៀលតែប៉ុននឹងចឹង។ ហើយសំរាប់មកដល់លូវនឹងគឺ ១ដុល្លានឹងគឺយើងអាចប្ដូរបានរហូតដល់ ៤០០០រៀជាងចឹង។

ក៖ បាទហើយចឹងនៅពេលដែលបងប្រុសគាត់បានអោយថ្លៃបណ្ដាលការនឹងគឺបានបន្ដិចបន្ដូចចឹងទៅ ថាតើនៅពេលដែលបងស្រីបានធ្វើហើយនឹងរៀបការនឹងបានគ្រប់គ្រាន់ដែលរឺទេបងស្រី?

ខ៖ ចាសនិយាយទៅគឺរឿងគ្រប់នឹងគឺវាមិនគ្រប់នោះទេ។ តែគ្រាន់តែថាប្រសិនជាយើងមានលុយរបស់យើងខ្លះចឹងទៅ ហើយលុយរបស់ប្ដីរបស់យើងបានខ្លះចឹងទៅ។

ក៖ បាទហើយចឹងនៅពេលដែលបងស្រីបានរៀបការនឹងថាតើបងស្រីមានកូនទាំងអស់នឹងចំនួនប៉ុន្មានដែលទៅបងស្រី?

ខ៖ ចាសនិយាយទៅនៅពេលដេលរៀបការហើយចឹងគឺខ្ញុំមានកូនទាំងអស់នឹងចំនួន ៤នាក់ចឹង។ គឺកូនប្រុសចំនួន៣នាក់ ហើយនឹងកូនស្រីនឹងចំនួន១ចឹង។

ក៖ បាទហើយចឹងសំរាប់កូនរបស់បងស្រីទាំងអស់៤នាក់នឹងថាតើពួកគាត់មានឈ្មោះអ្វីដែលទៅបងស្រី ទី១គាត់ឈ្មោះអ្វីដែលទៅបងស្រី?

ខ៖ ចាសសំរាប់កូនរបស់ខ្ញុំទី១នឹងគឺគាត់មានឈ្មោះថា នឿន សុខលី សំរាប់កូនរបស់ខ្ញុំទី២នឹងគឺគាត់មានឈ្មោះថា នឿន ផាណិត សំរាប់កូនរបស់ខ្ញុំទី៣នឹងគឺគាត់មានឈ្មោះថា នឿន ចំររើន សំរាប់កូនរបស់ខ្ញុំទី៤នឹងគឺគាត់មានឈ្មោះថា នឿន ចាន់ ធឿន។

ក៖ បាទហើយចឹងសំរាប់កូនបងគេរបស់បងស្រីថាតើគាត់មានគ្រួសារហើយរឺនៅបងស្រី?

ខ៖ ចាសនិយាយទៅសំរាប់វានឹងគឺមិនទាន់មានគ្រួសារនោះទេ។ ហើយនិយាយទៅសំរាប់កូនរបស់ខ្ញុំគឺនៅលីវទាំងអស់ចឹង។

ក៖ បាទហើយចឹងសំរាប់ពួកគាត់នៅកំពុងតែសិក្សារឺក៏យ៉ាងមិចដែលទៅបងស្រី?

ខ៖ ចាសនិយាយទៅគឺពួកវានឹងគឺបានឈប់រៀនអស់ហើយចឹង។ ហើយយើងខំអោយពួកវានឹងគឺចង់អោយបានរៀនអោយចប់មួយម្នាក់នឹងគឺក៏គ្មាននាក់ណារៀនដែលចឹង។ ហើយនៅពេលដែររៀនៗនឹងគឺពួកគាត់បានឈប់រៀនចឹង។ ពីព្រោះអីនឹងពួកគាត់បាននិយាយថាពួកគាត់រៀនមិនចេះចឹង។ ហើយដល់ពេលចឹយើងមិនអាចនឹងទៅបង្ខំអោយពួកគាត់រៀនបានទៀតនោះទេ ប្រសិនជាពួកគាត់រៀននឹងក៏រៀនមិនចេះតដែលចឹង។ ហើយសំរាប់យើងដែលជាឪពុកហើយនឹងម្ដាយរបស់វានឹងគឺចង់អោយកូនរៀននឹងអោយបានច្រើនចឹង។ ហើយដល់ពេលពួកវារៀនទៅគឺមិនចេះនឹងគឺយើងទៅបង្ខំអោយពួកវានឹងរៀនយ៉ាងមិចនឹងបានចឹង។

ក៖ បាទហើយចឹងសំរាប់កូនស្រីម្នាក់មិញនឹងគឺគាត់បានឈប់រៀនដែលមែនដែលរឺទេបងស្រី?

ខ៖ ចាសនិយាយទៅគឺកូនស្រីរបស់ខ្ញុំនឹងគឺវាបានឈប់រៀនថ្នាក់ ទី ៦នឹងចឹងហាសហើយសំរាប់វានឹងគឺទើបតែឈប់រៀននឹងគឺនៅក្នុងឆ្នាំនឹងចឹង។ ហើយនិយយាទៅគឺគាត់បានមកនិយាយជាមួយនឹងយើងថាគាត់សុំឈប់រៀនចឹង។ពីព្រោះអីនឹងគឺគាត់រៀនទៅគឺមិនចេះចឹង។ហើយដល់ពេលចឹង គឺគាត់សុំយើងឈប់ ហើយដល់ពេលចឹង ក៏យើងអោយគាត់ឈប់តែម្ដង ចឹង។

ក៖ បាទនិយាយទៅគឺតាមពិតទៅគឺយើងគួរតែបណ្ដុះបណ្ដាលគាត់អោយបានរៀនបន្ថែមទៀតវាពិតជាល្អមែនទែនបងស្រី?

ខ៖ ចាស និយាយទៅគឺ យើងបានអោយវានឹងគឺរៀនហើយ តែសំរាប់វានឹងបាននិយាយជាមួយយើងថានៅពេលដែលវារៀននឹងគឺរៀនមិនចេះ ដល់ពេលចឹងគឺ វាបានមកសុំយើងឈប់តែម្ដង។ ហើយប្រសិនជាវាចង់រៀនវិញនឹងគឺខ្ញុំមិនខ្លាចអោយរៀននោះទេ។ ហើយខ្ញុំនឹងអោយវារៀនរហូតដល់ចប់ថ្នាក់តែម្ដង។ តែសំរាប់វានឹងគឺនៅពេលដែលរៀននឹងគឺមិនចេះចឹង។ និយាយទៅគឺរៀនទៅគឺមិនដុះតែ។ ហើយដល់ពេលចឹងគឺយើងមិនហ៊ាននឹងបន្ទុះវាដែលចឹង។ ពីព្រោះអីនឹងយើងដែលជាម្ដាយរបស់វានឹងគឺយើងរៀននឹងគឺមិនចេះដែលចឹងហាសហើយដល់ពេលចឹងយើងមិនអាចនឹងបន្ទុកវាបាននោះទេ។ ហើយសំរាបខ្មោចឪពុករបស់ខ្ញុំគាត់បានអោយយើងរៀនដែលចឹងហាស តែសំរាប់យើងរៀនទៅគឺមិនចេះ ដល់ពេលចឹងទៅគឺយើងមិនអាចនឹងបន្ទុះកូនរបស់យើងបាននោះទេ។ ពីព្រោះអីនឹងខួលក្បាលរបស់យើងគឺមិនដុះចឹងហាសហើយដល់ពេលចឹងគឺយើងមិនហ៊ាននឹងបន្ទុះកូនរបស់យើងនោះទេ។

ក៖ បាទហើយចឹងសំរាប់មួយនឹងថាតើមកពីមូលហេតុអ្វីដែលទៅបងស្រី បានជាពួកគាត់រៀនទៅគឺមិនចេះដែលទៅបងស្រី?

ខ៖ ចាសនិយាយទៅសំរាប់មួយនឹងគឺយើងមិនដឹងដែលចឹង។ ពីព្រោះអីនឹងគឺយើងមិនបានអោយវានឹងគឺមកហត់នឿននោះទេ គឺយើងបានអោយវានឹងទៅរៀន ហើយនឹងនៅផ្ទះមកវិញនឹងហូបតែប៉ុននឹងចឹង។ តែយើងមិនដឹងយ៉ាងមិចគឺវានឹងគឺរៀនទៅមិនចេះតែម្ដង។ ហើយនិយាយទៅគឺយើងមិនបានអោយវានឹងទៅធ្វើការងារធ្ងង់ធ្ងរនោះទេ។ តែវានឹងគឺរៀនមិនចេះតែម្ដង។

ក៖ បាទហើយចឹងសំរាប់កូនរបស់បងស្រីថាតើគាត់ដែលបានគេចសាលារៀនដែលរឺទេបងស្រី?

ខ៖ ចាសនិយាយទៅគឺគាត់មិនដែលបានឈប់នោះទេ។ ទាល់តែគ្រួរបស់គាត់បានឈប់បានគាត់បានសម្រាកដែលចឹង។ ហើយនិយាយទៅសំរាប់ការរៀននឹងគឺវារៀនទៀងទាត់ខ្លាំងណាស់សំរាប់កូនមួយនឹងចឹង។ តែរៀននឹងគឺវារៀនមិនចេះតែម្ដង។ ហើយតិចថាសំរាប់គាត់រៀនទៅគឺមួយថ្ងៃចឹងទៅគឺឈប់ពីរថ្ងៃនឹងគឺមិនចឹងនោះទេ ហើយនិយាយទៅគឺគាត់រៀនរហូតដល់គ្រូគាត់បាននិយាយថាលូវនឹងគឺគ្រូសុំឈប់នឹងបានកូនរបស់ខ្ញុំបានសម្រាកចឹង។ និយាយទៅគឺគ្រាន់តែថានៅពេលដែលវារៀននឹងគឺវារៀនមិនចេះនោះទេ។ តែគ្រាន់តែវាមិនដែលបានគេចសាលារៀននោះទេ។ ហើយនិយាយទៅគឺ វារៀនយ៉ាងមិចនឹងគឺយើងមិនយល់ពីវាដែល ចឹង។

ក៖ បាទហើយចឹងចង់សួរបងស្រីបន្ដិចថាសំរាប់កូនរបស់បងស្រីបន្ដិចថា នៅពេលដែលគាត់បានឈប់រៀនចឹងថាតើលូវនឹងគឺគាត់បានធ្វើអ្វីដែលទៅបងស្រី?

ខ៖ ចាសនិយាយទៅសំរាប់វានឹងគឺមិនបានធ្វើអ្វីនោះទេ គឺវានៅផ្ទះជួយតែមើលជីដូនរបស់វាតែប៉ុននឹងចឹង។ ពីព្រោះអីនឹងសំរាប់ឪពុករបស់វានឹងបានទៅនេរសាទបាត់ៗចឹងទៅ ហើយបានត្រីមកវិញនឹងធ្វើការដាំបាយដាំទឹកសំរាប់ហូបតែប៉ុននឹងចឹង។ ហើយនិយាយទៅសំរាប់វានឹងគឺបានឈប់រៀនយូរហើយចឹង។

ក៖ បាទហើយនិយាយទៅគឺយើងមានអារម្មណ៏ថាស្ដាយខ្លាំងណាស់ ពីព្រោះអីនឹងគឺវាគួរតែទៅរៀនវិញបានល្អចឹងហាសបងស្រី?

ខ៖ ចាសនិយាយទៅសំរាប់វានឹងគឺទៅរៀននឹងគឺវាមិនចេះចឹង។ ហើយនៅពេលដែលរៀនមិនចេះចឹងគឺវាមានអារម្មណ៏ថាខ្មាស់គេខ្លាំងណាស់។ ហើយនៅពេលដែលទៅរៀននឹងគឺអោយតែបានបាត់តែពីផ្ទះចឹង។

ក៖ បាទហើយចឹងសំរាប់បងស្រីថាតើបងស្រីមានបងប្អូនទាំងអស់ចំនួនប៉ុន្មាននាក់ដែលទៅបងស្រី?

ខ៖ ចាសនិយាយទៅសំរាប់បងប្អូនរបស់ខ្ញុំទាំងអស់មានចំនួនតែ២នាក់នោះទេ។ ហើយសំរាប់បងប្អូនរបស់ខ្ញុំនឹងគឺសុទ្ធតែស្រីទាំង២នាក់ចឹង។ ហើយនិយាយទៅគឺថាគ្រួសាររបស់យើងនឹងគឺមានភាពក្រីក្រជាងគេតែប៉ុននឹងចឹង។

ក៖ បាទហើយចឹងសំរាប់បងស្រីថាតើបងស្រី គឺជាកូនបងគេបង្អស់រឺក៏យ៉ាងមិចដែលទៅបងស្រីអាចប្រាប់បន្ដិចបានដែលរឺទេបងស្រី?

ខ៖ចាសនិយាយទៅសំរាប់ខ្ញុំគឺជាកូនគេ។

ក៖ បាទហើយចឹងសំរាប់ប្អូនរបស់បងស្រីថាតើគាត់បានរស់នៅទីកន្លែងណាដែលទៅបងស្រី?

ខ៖ ចាសនិយាយទៅសំរាប់គាត់នឹនងគឺបានរស់នៅស្រុកកំណើតនឹងជាមួយនឹងគ្នាតែគ្រាន់តែថាសំរាប់ផ្ទះនឹងគឺនៅជិតៗគ្នាចឹង។

ក៖ បាទហើយចឹងបានន័យថាសំរាប់ផ្ទះរបស់គាត់នៅក្នុងភូមិស្រុកជាមួយនឹងគ្នាដែលមែនដែលរឺទេបងស្រី?

ខ៖ ចាសនិយាយទៅសំរាប់ពេលដំបូងនឹងគឺប្អូនរបស់ខ្ញុំនឹងគឺវាបានរស់នៅខាង ភ្នំពេញ ចឹងហាសហើយដល់គេបានឈប់រស់នៅភ្នំពេញចឹងទៅក៏គេបានមកទិញដីទិញផ្ទះនឹងមកនៅទីកន្លែងនឹងតែម្ដង។

ក៖ បាទហើយចឹងសំរាប់ប្អូនរបស់បងស្រី ថាតើគាត់មានឈ្មោះអ្វីដែលទៅបងស្រី?

ខ៖ ចាសសំរាប់ប្អូនរបស់ខ្ញុំគឺគាត់មានឈ្មោះថា ឈឿន សុភា។

ក៖ បាទហើយចឹងសំរាប់គាត់បាននៅក្នុងភូមិស្រុកនឹងថាតើគាត់ដែលបានមកលេងបងស្រីដែលរឺទេបងស្រី?

ខ៖ ចាសនិយាយទៅសំរាប់ផ្ទះរបស់យើងនឹងគឺនៅជាប់គ្នាចឹង។

ក៖ បាទហើយចឹងសំរាប់ផ្ទះរបស់គាត់មួយណាដែលទៅបងស្រី?

ខ៖ ចាសនិយាយទៅគឺដូជថាប្រសិនជាផ្ទះរបស់ខ្ញុំនៅនេះចឹង គឺថាផ្ទះរបស់វានឹងគឺរំលងនឹងប្រហែលជា ២ ទៅ ៣ផ្ទះចឹងទៅ។

ក៖ បាទហើយចឹងបានន័យថាសំរាប់ផ្ទះនឹងគឺមិនមែនជាផ្ទះរបស់បងស្រីនោះទេមែណដែលរឺទេបងស្រី?

ខ៖ ចាសនិយាយទៅសំរាប់ផ្ទះរបស់ខ្ញុំនឹងគឺនៅជិតសាលារៀននឹងចឹង។

ក៖ បាទនិយយាទៅគឺខ្ញុំបានស្គាល់ដែល ពីព្រោះអីនឹងគឺខ្ញុំបានជិះកាត់មុននឹងគឺបានឃើញ តែមិនបានស្គាល់ឈ្មោះសាលារៀននោះទេបងស្រី?

ខ៖ ចាសៗ។

ក៖ បាទហើយចឹងសំរាប់បងស្រីនៅពេលដែលបងស្រីនៅពីក្មេងនឹងថាតើបងស្រីបានរៀន រឺក៏បានសិក្សាបានខ្លះដែលរឺទេបងស្រី?

ខ៖ ចាសនិយាយទៅគឺយើងបានរៀនបានត្រឹមបានថ្នាក់ទី ៥នោះទេ។ ហើយដល់ពេលដែលយើងរៀនមិនចេះចឹងគឺយើងមិនហ៊ាននឹងស្ដីបន្ទុះកូនរបស់យើងនោះទេ។

ក៖ បាទហើយចឹងសំរាប់បងស្រីថាតើបងស្រីបានចាំឈ្មោះថា សាលារៀនរបស់បងស្រីទៅរៀននឹងគឺមានឈ្មោះអ្វីដែលទៅបងស្រី?

ខ៖ ចាសនិយាយទៅសំរាប់សាលារៀនដែលខ្ញុំបានរៀននឹងគឺមានឈ្មោះថា សាលារៀនបឋមសិក្សា សារីកាកែវ នៅជាប់វត្តក្រសាសរបស់យើងនឹងចឹង។

ក៖ បាទហើយចឹងបានន័យសំរាប់ពេលលូវនឹងគឺកូនស្រីរបស់បងស្រី គឺគាត់បានស្គាល់បងស្រីបានរៀននៅសាលារៀនមួយណាហើយ ពីព្រោះអីនឹងសំរាប់ពីមុននឹងគឺបងស្រីមិនដែលបានប្រាប់ថាបងស្រីបានរៀននៅខាងសាលារៀនមួយណានោះទេមែនដែលរឺទេបងស្រី?

ខ៖ ចាសនិយាយទៅគឺយើងមិនដែលប្រាប់នោះទេ។ ហើយសំរាប់លូវនឹង គឺបានដឹងហើយ។ តែសំរាប់ពីមុននឹងគឺថាពីមុននឹងគឺតុសំរាប់យើងរៀននឹងគឺសុទ្ធតែឈើ ហើយណាមួយទៀតនឹងគឺដៃអាវរបស់យើងនឹងគឺយកទៅបោះតុដើម្បីអោយបានស្អាតចឹង។ ពីព្រោះអីនឹងសំរាប់សាលារៀននៅក្នុងជំនាន់មុននឹងគឺមានភាពក្រីក្រខ្លាំងណាស់ដែលនឹង។ ហើយនិយាយទៅគឺខ្ញុំបានសរសើរសំរាប់ក្មេងនៅក្នុងសម័យនេះចឹងហាស នៅពេលដែលគេបានរៀននឹងគឺសុទ្ធតែមានសាលារៀនដែលល្អចឹងហាស ហើយណាមួយទៀតនឹងគឺមានម៉ាស៊ីនត្រជាក់ទៀតចឹង។ ហើយនឹងមានទឹកស្អាតសំរាប់ហូបចឹងហាសហើយដូចថាគេមានអង្គការគេបានចុះមកដើម្បីជួយយើងចឹង។ នឹងនៅក្នុងជំនាន់នឹងចឹង។

ក៖ បាទហើយចឹងសំរាប់ខ្ញុំបានលឺគេនិយាយថាសំរាប់នៅក្នុងជំនាន់មុននឹងគឺគេបានរៀននៅក្រោមដើមឈើអីនឹងថាតើបងស្រីបានទាន់រៀននៅក្នុងជំនាន់នឹងដែលរឺទេបងស្រី?

ខ៖ ចាសនិយាយទៅសំរាប់ជំនា់ននឹងគឺយើងទាន់ដែលចឹង។ ហើយសំរាប់ពេលខ្លះនឹងនៅក្នុងជំនាន់នឹងគឺយើងបានកំពុងតែរៀននឹងគឺមានភ្លៀងមកនឹងគឺយើងអត់មានកន្លែងសំរាប់រៀននឹងក៏មានដែលចឹង។ ហើយនិយាយទៅសំរាប់នៅក្នុងជំនា់នមុននឹងគឺយើងវេទនាខ្លាំងណាស់។ ហើយចឹងបានថាសំរាប់នៅក្នុងជំនាន់នេះនឹងគឺខ្ញុំពិតជាសរសើរមិនបាននោះទេ។ គឺគេមានសាលារៀនដែលល្អៗចឹង។ ហើយនៅក្នុងជំនាន់មុននឹងគឺយើងកំពុងតែរៀននឹងគឺគេបានអោយយើងនឹងទៅសែនគ្រួសអីចឹងទៅ ហើយនឹងទៅសែនក្បឿងអីចឹងទៅ។ ហើយសំរាប់នៅក្នុងជំនាន់របស់ខ្ញុំនឹងគឺវេទនាខ្លាំងណាស់ ហើយចឹងបានមកដល់ជំនាន់កូនរបស់ខ្ញុំនឹងគឺគេមានសាលារៀន ហើយនឹងបានទៅរៀនមានកន្លែងដែលល្អៗចឹង។ ហើយសំរាប់សាលារៀនដាក់សុទ្ធតែការ៉ូទៀតហាសនិយាយទៅគឺមិនធម្មតានោះទេ។ ហើយសំរាប់សាលារៀនខ្លះទៀតនឹងគឺគេបានដាក់សុទ្ធតែម៉ាស៊ីនត្រជាក់ទៀតចឹង។ និយាយទៅគឺតាមសាលារៀនចឹង។

ក៖ បាទហើយចឹងចង់សួរបងស្រីបន្ដិចថា នៅពេលដែលបងស្រីបានទៅរៀននឹងពីផ្ទះរបស់បងស្រីទៅសាលារៀននឹងគឺវាមានចំងាយនឹងគឺឆ្ងាយដែលរឺទេបងស្រី?

ខ៖ ចាសនិយាយទៅគឺជិតដែលនឹង។

ក៖ បាទហើយចឹងសំរាប់នៅក្នុងជំនា់នរបស់បងស្រីបានទៅរៀននឹងមានអ្វីសំរាប់ជិះទៅរៀនដែលរឺទេបងស្រី?

ខ៖ ចាសនិយយាទៅគឺយើងដើរនោះទេ ពីព្រោះអីនឹងគឺយើងដើរបន្ដិចនឹងគឺដល់ហើយចឹង។ ហើយគ្រាន់តែថាវត្តគេបានដាក់ឃាំងរបងចឹង។ ហើយគ្រាន់តែយើងនឹងបានដើរបន្ដិចនឹងគឺយើងដល់ហើយចឹង។

ក៖ បាទហើយចឹងសំរាប់នៅក្នុងជំនាន់នឹង នៅពេលដែលបងស្រីបានរៀននឹងថាតើបងស្រីគឺជាសិស្សពូកែរឺក៏ជាសិស្សខ្សោយរឺក៏ជាយ៉ាងមិចដែលទៅបងស្រី?

ខ៖ ចាសនិយាយទៅគឺដូចខ្ញុំនិយាយចឹងហាសគឺខ្ញុំរៀនមិនចេះនោះទេ។

ក៖ បាទហើយចឹងបានន័យថាសំរាប់បងស្រីគឺជាសិស្សមធ្យមនៅក្នុងសិក្សារបស់បងស្រីមែនដែលរឺទេបងស្រី?

ខ៖ ចាសៗ ។

ក៖ បាទនិយាយទៅសំរាប់នៅក្នុងជំនាន់របស់បងស្រីបានរៀននឹងថាតើបងស្រីចូលចិត្ត រៀននូវមុខវិជ្ជា រឺក៏ស្រឡាញ់មុខវិជ្ជាអ្វីជាងគេដែលទៅបងស្រី?

ខ៖ ចាសនិយាយទៅសំរាប់នៅក្នុងជំនាន់នឹងគឺខ្ញុំស្រឡាញ់ជាងគេនឹងគឺមានតែការគិតលេខជាងគេដែលខ្ញុំស្រឡាញ់នឹង។ ហើយនិយាយទៅសំរាប់គណិតវិទ្យានឹងគឺខ្ញុំមិនសូវជាចេះប៉ុន្មាននោះទេ គឺខ្ញុំចេះតែរាប់លេខនឹងនោះទេ។ និយាយទៅគឺគិតលេខចឹង។

ក៖ បាទហើយចឹងចង់សួរបងស្រីបន្ដិចថានៅពេលដែលបងស្រីទៅរៀននឹង ថាតើបងស្រីមានមិត្តភក្ដិដែលស្និតស្នាលជាមួយនឹងបងស្រីដែលរឺទេបងស្រី?

ខ៖ ចាននិយាយទៅនៅពេលដែលទៅរៀននឹងគឺយើងមានមិត្ដដែលនឹងហាស ហើយសំរាប់មិត្តភក្ដិរបស់ខ្ញុំនឹងគឺសុទ្ធតែជាកូននាក់មាន។ ហើយដូចថាគេចូលចិត្តយើងចឹងហាស ហើយនៅពេលដែលគែមានលុយចឹងគឺគេបានទិញអ្វីយកមកហូបនឹងគឺគេបានអោយយើងនឹងហូបដែលទៅ។ ហើយនៅយើងនឹងបានអ្វីនឹងគឺយើងចែកគេហូបដែលចឹងទៅ។ តែសំរាប់យើងនឹងគឺយើងកំរមានអ្វីសំរាប់អោយគេហូបខ្លាំងណាស់។ ពីព្រោះអិនឹងគឺយើងអត់មានចឹងហាស តែសំរាប់យើងនឹងគឺយើងជានាក់ក្រចឹងហាស ហើយសំរាប់គេគឺសុទ្ធតែជានាក់មានគេបានមករាប់អានយើងដែលជានាក់ក្រចឹង។

ក៖ បាទហើយចឹងសំរាប់ពួកគាត់លូវនឹងដែលបានមកលេងបងស្រី ដែលរឺទេបងស្រី?

ខ៖ ចាសនិយាយទៅសំរាប់យើងនៅពេលដែលយើងនឹងបានជួបគ្នាចឹងទៅគឺថា ពេលខ្លះនឹងគឺថានៅពេលដែលគេជានាក់មាននឹងគឺគេបានឃើញយើងចឹងទៅគឺគេមិនដែលបានបំភ្លេចយើងនោះទេ គឺគេតែងតែហៅយើងរហូតចឹង។ ហើយសំរាប់យើងដែលជានាក់ក្រនឹងគឺយើងមិនហ៊ាននឹងហៅគេមុននោះទេ គឺគេទេដែលជានាក់មានឹងគឺគេបានហៅយើងមុនចឹងហាស ថាយើងនឹងទៅណាទៅណីចឹង។ ហើយដល់ពេលចឹងគឺយើងប្រាប់គេថាទៅនេះទៅនោះចឹងទៅ។

ក៖ បាទហើយចឹងនៅពេលដែលបងស្រីបានជួបជាមួយមិត្តភក្ដិចាស់ៗនឹងគឺបងស្រីមានអារម្មណ៏ថា សប្បាយចិត្តខ្លាំងណាស់ដែលមែនដែលរឺទេបងស្រី?

ខ៖ ចាសនិយាយទៅគឺយើងសប្បាយចិត្តចឹង។ ពីព្រោះអីនឹងគឺគេមិនបានមានអារម្មណ៏ថាខ្ពើមយើងនោះទេ។ ពីព្រោះអីនឹងគឺយើងក្រចឹង។ ហើយសំរាប់នាក់ខ្លះនឹងគឺគេមានចឹងគឺយើងជានាក់ក្រចឹងគឺកេមិនបានរាប់អានយើងចឹង។ តែសំរាប់យើងនឹងគឺយើងស្មានតែខ្លួនឯងចឹង។ ថាយើងនឹងគឺជានាក់ក្រទៅហ៊ាននិយាយជាមួយគេនាក់មានចឹង។ តែសំរាប់ពេលនឹងគឺវាមិនអ្វីដែលចឹង។ ហើយសំរាប់មិត្តភ្កិពីមុនៗនឹងគឺថានៅពេលដែលគេបានឃើញយើងនឹងគឺគេបានហៅយើងដែលចឹង។

ក៖ បាទហើយចឹងនៅពេលដែលបងស្រីបានជួបគ្នាជាមួយនឹងមិត្តភក្ដិចាស់ៗចឹង គឺបងស្រីមានអារម្មណ៏ថានឹកឃើញពួកគាត់ខ្លាំងណាស់មែនដែលរឺទេបងស្រី?

ខ៖ ចាសនិយាយទៅគឺយើងមានអារម្មណ៏ថានឹកឃើញហើយនឹងសប្បាយជាមួយគ្នា នៅពេលដែលយើងបានធ្លាប់រៀនជាមួយគ្នាចឹង។ ហើយនិយាយទៅគឺយើងពេលខ្លះនឹងគឺយើងលេងលូតអន្ទាក់ចឹង។

ក៖ បាទហើយចឹងសំរាប់បងស្រីនៅក្នុងជំនាន់នឹងនោពេលដែលបងស្រី បានរៀនហើយចឹងគឺមិនបានពូកែដូចគេចឹងថាតើបងស្រីអត់មានបំណងដើម្បីនឹងចង់អោយរៀនបានពូកែដូចជាគេនោះទេមែនដែលរឺទេបងស្រី?

ខ៖ ចាសនិយយាទៅសំរាប់ពេលនឹងគឺយើងចង់ដែល តែសំរាប់យើងនៅពេលដែលរៀននឹងគឺរៀនមិនទៅមុខនឹងគេនោះទេ។ ដល់ពេលចឹងគឺយើងមិនដឹងធ្វើយ៉ាងមិចនោះទេ។ ហើយសំរាប់រាល់ថ្ងៃនឹងឹគឺយើងមានអារម្មណ៏ថាស្ដាយខ្លួនខ្លាំងណាស់ ហើយប្រសិនជាមាននាក់ណាដែលគេបានមកអ្វីអោយយើងមើលចឹងគឺយើងមិនបានចេះនឹងគឺយើងមានអារម្មណ៏ថាស្ដាយខ្លាំងណាស់។ ហើយនិយាយទៅគឺហួសពេលហើយចឹង។ ហើយនិយាយទៅសំរាប់ពេលខ្លះនឹងគឺយើងអាចនិយាយបានថាហួសក៏បានហើយមិនហួសក៏បានចឹង។ តែនៅពេលដែលយើងនឹងបានទៅរៀននឹងគឺថាយើងត្រូវអោយបាយប្ដីរបស់យើង ហើយនឹងកូនរបស់យើង ហើយណាមួយទៀតនឹងគឺយើងត្រូវលក់ដូរទៀតចឹង។ ហើយដល់ពេលចឹងគឺយើងមិនមានពេលនោះទេ។ ហើយនិយយាទៅគឺយើងមិនមានពេលនោះទេ។ ហើយនិយាយទៅគឺទាល់តែប្ដីរបស់គេបានផ្ដល់សិទ្ធអោយចឹង។ ហើយណាមួយទៀតនឹងគឺប្ដីរបស់យើងនឹងគឺគេមិនបានផ្ដល់ឪកាសអោយយើងនោះទេ។ ហើយសំរាប់យើងគ្រាន់តែដើរទៅណាមួយភ្លេចនឹងគឺមិនបាននោះទេ។ ហើយនិយាយទៅសំរាប់យកប្ដីនាក់គេចេះផឹកនឹងគឺពិបាកខ្លាំងណាស់ហើយណាមួយទៀតនឹងគឺយើងពិបាកនឹងយកចិត្តនោះទេ។ ហើយដូចថាសំរាប់សាច់រឿងណាគេដែលយើងគិតថាមិនមានរឿងនឹងគឺគាត់នឹងត្រូវធ្វើវាអោយបានចឹង។ ហើយនិយាយទៅគឺគាត់ធ្វើអោយរឿងនឹងអោយទាល់តែបានចឹង។ ហើយដល់ពេលចឹងគឺយើងពិបាកនឹងរស់នៅជាមួយនឹងគាត់ខ្លាំងណាស់។

ក៖ បាទហើយចឹងសំរាប់គាត់ដែលបានប្រើអំពើហឹង្សាដាក់បងស្រី ដែលរឺទេបងស្រី?

ខ៖ ចាសនិយាយទៅសំរាប់គាត់គឺគាត់មិនដែលបានវៃយើងនោះទេ ហើយប្រសិនជាជេយើងគឺមានចឹង។ តែមានតែយើងនោះទេដែលយើងនឹងបានវៃគាត់វិញចឹង។ ហើយនិយយាទៅសំរាប់ប្រវត្តដែលមកវៃយើងនឹងគឺវៃមិនបាននោះទេ។ ហើយប្រសិនជាគាត់នឹងបានជេយើងនឹងគឺបានមែនចឹង។ ហើយសំរាប់ប្រវត្តដែលគាត់បានយើងនឹងគឺគ្មាននោះទេ។ ហើយនិយាយទៅគឺខ្ញុំបាននិយាយហើយចឹង។ ហើយប្រសិនជាតែហ៊ាននឹងវៃខ្ញុំនឹងគឺខ្ញុំមិនបានអោយមានក្ដីសុខនោះទេ។ ហើយនិយាយទៅគឺខ្ញុំនិយាយតាមត្រង់ចឹង។ ហើយសំរាប់ខ្ញុំមានកូន៤ហើយចឹងហាសគឺគាត់មិនដែលហ៊ាននឹងវៃខ្ញុំនោះទេ។ ហើយនិយាយទៅគឺខ្ញុំនិយាយតាមត្រង់ចឹង។ ហើយប្រសិនជាគាត់វៃខ្ញុំនឹងគឺគាត់មិនអាចនឹងរស់នៅបានសុខនោះទេ។ ហើយនិយាយទៅសំរាប់ពេលមុននឹងគឺយើងមិនអាចនឹងទប់អារម្មណ៏បាននោះទេ គឺគេបានមកជេយើងនឹងសុទ្ធតែមីចោលកណ្ដាលកន្ដួយចឹង។ ហើយដល់ពេលចឹងគឺខ្ញុំខឹងខ្លាំងណាស់ គឺខ្ញុំបានយកឈើមកធំដែល ហើយយកមកវៃគាត់នឹងបានបែកក្បាលនឹងអស់ ១៥ថ្នេរចឹង។ ពីព្រោះអីនឹងគឺខ្ញុំមិនអាចនឹងទប់អារម្មណ៏ខ្លួនឯងបានចឹង។ ហើយដល់ពេលចឹងគឺថានៅពេលដែលខ្ញុំបានធ្លាប់វៃបែកក្បាលរបស់វានឹងគឺវាមិនហ៊ាននឹងជាមួយខ្ញុំនោះទេ។ ហើយណាមួយតៀតនឹងគឺវាមិនហ៊ាននឹងវៃយើងនោះទេហាស តែគ្រាន់តែថានៅពេលដែលយើងមានរបស់របបអ្វីមួយនៅក្នុងផ្ទះនឹងតម្លៃរាប់រាយនឹងគឺវាបានវៃបំផ្លាញ់ចឹង។ ហើយណាមួយទៀតនឹងគឺថាយើងនឹងទំរាំតែយើងនឹងបានរកអ្វីមួយគឺយើងមានអារម្មណ៏ថាស្ដាយរបស់យើងចឹង។ ហើយដល់ពេលចឹងគឺធ្វើអារម្មណ៏របស់យើងនឹងគឺកាចតែម្ដងចឹង។ ហើយនិយាយទៅគឺយើងមិនអាចទប់បាននោះទេ ហើយដល់ពេលចឹងគឺយើងក៏បានវៃក្បាលវានឹងអោយបានបែកម្ដង អោយលើកក្រោយនឹងគឺកុំអោយបំផ្លាញ់ទៀតចឹង។ ហើយដល់ពេលចឹងគឺគាត់នឹងលេងសូវហ៊ានដែលចឹង។ ហើយដល់ពេលចឹងគឺយើងបានគិតថាប្រសិនជាយើងបានដឹងថាវាជេចឹងគឺយើងដើរចេញទៅ។ ពីព្រោះអីនឹងគឺយើងមានកូនក្រមុំហើយនឹងកូនកំលោះអស់ហើយចឹង។ហើយដល់ពេលចឹងគឺយើងមិនចង់អោយពួគវានឹងបានខ្មាស់គេនោះទេ។ ហើយនិយាយទៅប្រសិនជាយើងបានតវ៉ាជាមួយនឹងពួកវាចឹងទៅគឺថាយើងគ្មានបានអ្វីផលប្រយោជន៏មកវិញនោះទេ។ ហើយនិយាយទៅគឺយើងបានតែភាពខ្មាស់គេហើយនឹងគេបានិយាយដើមយើងនឹងតែប៉ុននឹងចឹង។ ហើយដល់ពេលចឹងគឺថាប្រសិនជាមានសាច់រឿងមួយណាដែលយើងនឹងអាចនឹងចោលបានចឹងគឺយើងសុខចិត្តដើរចេញ ហើយនឹងដើរគេចចឹង។ ហើយប្រសិនជាកន្លែងណាដែលខ្ញុំទ្រាំមិនបាននឹងគឺខ្ញុំនឹងតវ៉ាជាមួយគេដែលចឹង។

ក៖ បាទហើយចឹងនៅពេលដែលបងស្រីបានវៃម្ដងនឹងគឺគាត់រៀងហើយមែនដែលរឺទេបងស្រី?

ខ៖ ចាសនិយាយទៅសំរាប់ខ្ញុំបានវៃគាត់នឹងគឺមិនមែនតែម្ដងនោះទេ ហើយនិយាយទៅគឺខ្ញុំបានវៃគាត់នឹងប្រហែលជា២ដងហើយចឹង។ ពីព្រោះអីនឹងគឺយើងបានវៃគាត់នឹងគឺបន្ដិចនោះទេ ហើយសំរាប់ពេលក្រោយទៀតនឹងគឺខ្ញុំបានវៃគាត់នឹងអស់១៧ថ្នែរចឹង។ ហើយប្រសិនជាយើងមិនបានវៃគាត់ចឹងនោះទេ គឺគាត់មិនសូវជាហ៊ាននឹងបំផ្លាញ់របស់របបអ្វីនោះទេ។ ហើយសំរាប់រយះពេល ៦ ទៅ ៧ ឆ្នាំនឹងមកចឹងគឺគាត់មិនសូវជាហ៊ាននឹងបំផ្លាញ់របស់របបទាំងអស់នៅក្នុងផ្ទះនោះទេ។ ហើយសំរាប់ខ្ញុំប្រសិនជាខ្ញុំទាញ់នឹងគឺខ្ញុំនឹងដាក់ហើយ ហើយណាមួយទៀតនឹងក៏ខ្ញុំបានធ្លាប់ប្រាប់គាត់ដែលជេខ្ញុំនឹងគឺថាប្រសិនជាមានរបស់ទាំងអស់ណាដែលជេខ្ញុំហើយចឹងគឺថាអោយតែខ្ញុំបានទាញបានមកនឹងគឺខ្ញុំដឹងតែដាក់ហើយចឹង។ គឺខ្ញុំមិនចោលនោះទេ។ ហើយសំរាប់រាល់ថ្ងៃនឹងគឺខ្ញុំតែងតែទ្រាំចឹង។ ហើយសំរាប់កន្លែងណាដែលខ្ញុំមិនអាចនឹងធ្វើបានគឺខ្ញុំមិនធ្វើនោះទេ ហើយប្រសិនជាវៃហើយគឺមិនអាចចោលបាននោះទេ។ ហើយនិយាយទៅគឺថាប្រសិនជាដើរតាមបានគឺដើរតាមចឹងទៅ ហើយប្រសិនជាដើរទៅមិនបាននឹងគឺខ្ញុំទ្រាំលេងបានហើយចឹងគឺនាំអោយខ្ញុំនឹងបានវៃអោយបែកក្បាលនាក់ឯងទៀតចឹង។ ហើយនិយាយទៅសំរាប់ខ្ញុំនឹងគឺមានអារម្មណ៏ថាខឹងគាត់នឹងគឺខ្លាំងណាស់ ហើយប្រសិនជាយើងទ្រាំមិនបានម្ដងៗនឹងគឺយើងមានអារម្មណ៏ថាចង់សំលាប់វាចោលចឹងហាសពីព្រោះអីនឹងវាបានជេយើងដែលជាស្រីនឹងគឺធ្វើអោយយើងនឹងទ្រាំមិនចង់បានចឹង។

ក៖ បាទហើយចឹងសំរាប់ពេលដំបូងនឹង នៅពេលដែលគាត់បានស្រឡាញ់បងស្រី នឹងថាតើគាត់មិនដែលបានធ្វើចឹងដាក់បងស្រីនោះទេមែនដែលរឺទេបងស្រី?

ខ៖ ចាសនិយាយទៅសំរាប់ពេលដែលវាបានមកស្រឡាញ់យើងនៅពេលដំបូងនឹងគឺមិនចឹងនោះទេ។ ហើយទើបតែមកមានកូននោះទេ។ ហើយនៅពេលដែលមានកូនហើយចឹងគឺវាទៅជាឆ្កូតចឹងទៅ។ ហើយសំរាប់ពេលដំបូងនឹងគឺថានៅពេលដែលវាបានទៅជួបចាស់នឺងគឺចាស់ៗគាត់បានសួរថា សំរាប់ក្មួយឯងនឹងបានហៅប្រពន្ធនឹងគឺយ៉ាងមិចដែលចឹង។ ហើយនិយយាទៅគឺគាត់បានហៅយើងថា សម្រស់ចឹង។ ហើយគេបាននិយាយថាអោយហៅយើងនឹងគឺជានាងចឹង។ ហើយដល់ពេលចឹងគឺបានគាត់នឹងបានហៅយើងនឹងគឺថានាងៗរហូតមកដល់សព្វថ្ងៃនឹងចឹងទៅ។ ហើយនិយាយទៅពួកគាត់បានហៅយយើងនឹងគឺពិរោះខ្លាំងណាស់ ហើយនៅពេលដែលមកសូមលុយយើងនឹងគឺនិយាយជាមួយនឹងយើងនឹងគឺពិរោះខ្លាំងណាស់ ហើយណាមួយទៀតនឹងគឺគេបានពូកែលួងលោមយើងទៀតចឹង។ ហើយនិយាយទៅសំរាប់ប្រវត្តពិបាករបស់ខ្ញុំនឹងគឺមិនត្រឹមតែប៉ុននឹងនោះទេ។ ហើយនៅពេលដែលនឹងគឺយើងមិនទាន់នឹងបានដេកជាមួយគ្នានោះទេ ពីព្រោះអីនឹងគឺខ្ញុំមិនទាន់បានប្រគល់ខ្លួនរបស់ខ្ញុំនឹងអោយនោះទេ ទាល់តែរាប់ខែចឹង។ ហើយនិយាយទៅគឺខ្ញុំបានស្ដាប់តាមពាក្យបណ្ដាំឪពុករបស់ខ្ញុំថាគឺគាត់មិនចង់អោយខ្ញុំនឹងបានយកម្នាក់នឹងធ្វើជាប្ដីរបស់ខ្ញុំនោះទេ។ ហើយប្រសិនជាអត់ពីគាត់នឹងគឺមិនដឹងនោះទេ។ ហើយដល់ពេលចឹងគឺយើងចេះតែនឹកឃើញហើយចឹង។ គឺយើងចេះតែស្ដាយមិនចង់ប្រគល់ខ្លួនប្រគល់ប្រាណអោយគាត់ចឹងហាស។

ក៖ បាទ។

ខ៖ ហើយនិយាយទៅគឺយើងចេះតែដេកស្ដាយខ្លួនចឹង។ ហើយនៅក្នុងឆ្នាំ ២០០០ នឹងគឺមានទឹកជំនន់នឹងគឺធំខ្លាំងណាស់ ហើយសំរាប់យើងនឹងគឺយើងមិនមានអ្វីដើម្បីនឹងធ្វើនោះទេ។ហើយសំរាប់៣នាក់គ្រួសាររបស់ខ្ញុំនឹងគឺយើងមានទូតមួយដែលឪពុករបស់ខ្ញុំបានទុកអោយយើងនៅពេលដែលគាត់មិនទាន់នឹងស្លាប់ចឹង។ ហើយដល់ពេលចឹងគឺយើងចេះតែនាំគ្នាយកខ្នងដមត្រីនឹងគឺយើងបានយកមកនឹងគឺយកមកដាក់ហើយនឹងនាំគ្នានឹងគឺបានយករបស់ទាំងអស់នឹងយកទៅអូសត្រីចឹង។ ហើយបានកំពឹសអីចឹងទៅ។ ពីព្រោះអីនឹងនៅក្នុងជំនាន់នឹងគឺយើងមិនមានការងារដើម្បីនឹងធ្វើនោះទេ។ តែគ្រាន់តែថាសំរាប់នៅក្នុងជំនាន់នឹង រដ្ធាពិបាកនឹងគឺគេបានចុះមកចែកអោយយើងដែលចឹង ហើយគេបានចុះមកនឹងគឺគេបានចែកអោយយើងនឹងគឺជាអង្ករ ហើយនឹងចែកជាម៉ុងចឹងទៅ។ ហើយនិយាយទៅសំរាប់ពេលខ្លះនឹងគឺជាលុយចឹងទៅ។ ហើយប្រសិនជាអោយយើងនឹងមានលុយច្រើនដើម្បីយកមកដាក់ហោប៉ាវរបស់យើងនឹងគឺមិនមាននោះទេហាសដចាស ពីព្រោះអីនឹងសំរាប់ឆ្នាំនឹងគឺថាយើងរកអ្វីមិនបាននោះទេ។ ហើយដល់ពេលចឹងគឺយើងអូសត្រីហើយនឹងកំពឹសដើម្បីយកទៅលក់អីចឹងទៅ។ តែសំរាប់ពេលនឹងគឺយើងគ្រាន់តែសរសើរថាគាត់នឹងគឺបានស្រឡាញ់នឹងគឺយើងស្មោះសគ្រ័ដែលចឹងហាស ពីព្រោះអីនឹងគឺយើងមិនទាន់នឹងបានប្រគល់ខ្លួនប្រគល់ប្រាណអោយគាត់ចឹ។ តែសំរាប់គាត់គឺគាត់មិនទៅណានោះទេ គឺគាត់នៅតែផ្ទះនឹងចឹង។ និយាយទៅគឺគាត់មិនទៅណានោះទេ។និយាយទៅគឺជាងកន្លះឆ្នាំដែលចឹងហាស ហើយដល់ពេលចឹងគឺយើងបានគិតថាគេបានមកស្រឡាញ់យើងនឹងគឺស្មោះស្មគ្រ័ចឹង។ ហើយដល់ពេលចឹងគឺយើងបានប្រគល់ខ្លួនរបស់យើងអោយគាត់ចឹងទៅហើយក៏យើងនឹងមានកូន១បងគេចឹងទៅ។ ហើយនៅពេលដែលយើយងនឹងមានកូននឹងគឺគេបានអោយគាត់នឹងទៅរកអុសចឹងហាស ហើយសំរាប់គាត់នឹងគឺគាត់មិនបានរកដូចជានាក់ផ្សេងនោះទេហាស និយាយទៅគឺគាត់បានចុះទៅច្រមុចដើម្បីនឹងរកតែម្ដង។ ហើយនិយាយទៅគឺគាត់បានច្រមុចដើម្បីចុះរកសន្ទុចចឹង។ ហើយសំរាប់យើងដែលបាននៅផ្ទះនឹងគឺយើងចេះតែនាំគ្នាដើម្បីសើចគាត់អីចឹងទៅ។ ហើយនិយាយទៅគឺយើងបានរកនឹងគឺ២នាក់ម្ដាយចឹង។ ហើយណាមួយទៀតនឹងគឺខ្ញុំបានធ្លាប់បានទៅរកត្រីនឹងគឺជាខ្មោចឪពុករបស់ខ្ញុំចឹងហាសនៅពេលដែលយើងបានដាច់ សន្ទុចនឹងគឺយើងបានបោះអ៊ុំនឹងដើម្បីទៅរកចឹង។ ហើយនៅពេលនឹងយើងបានទាញអ៊ុំដើម្បីរកចឹង។ ហើយសំរាប់ប្ដីរបស់ខ្ញុំនឹងគឺគាត់បានច្រមុចដើម្បីនឹងរក។ ហើយដល់ពេលចឹងទៅយើងក៏បាននាំគ្នាសើចចឹង។ ហើយដល់ពេលចឹងគឺគាត់បានរកឃើញរបស់គាត់ចឹង។ ហើយនៅពេលដែលយើងចាប់ផ្ដើមមានកូននឹងគឺយើងបានចេះផឹកចេះស៊ីចឹង។ ហើយប្រសិនជានៅក្នុងជំនាន់នឹងគាត់ចេះផឹកស៊ីច្រើនចឹងគឺខ្ញុំមិនព្រមនឹងយកគាត់នឹងធ្វើប្ដីរបស់ខ្ញុំនោះទេ។ ហើយនិយាយទៅគឺស្អប់ខ្លាំងណាំស់សំរាប់នាក់ដែលចេះផឹកចឹង។ ពីព្រោះអីនឹងសំរាប់ខ្ញុំបានកើតមកមួយជាតិនឹងគឺខ្ញុំស្អប់ខ្លាំងណាស់សំរាប់នាក់ដែលគេបានផឹកចឹង។ ហើយនៅពេលដែលយើងបានស្អប់នឹងគឺជំពុកលើងចឹង។ ហើយនៅពេលដែលយើងចាប់ផ្ដើមមានកូន២នាក់ចឹងគឺគាត់បានចាប់ផ្ដើមវក់នឹងផឹកចឹងហាស ហើយគាត់មិនព្រមនឹងចេញទៅរកអ្វីនោះទេ ហើយណាមួយទៀតនឹងគឺយើងបានជំពាក់លុយអង្គការរបស់គេដូចថា យើងយកមកដើម្បីទិញសំភារះយកមករកដើម្បីរកចឹងទៅហាសហើយណាមួយទៀតនឹងគឺយើងយកមកដើម្បីរកស៊ី ហើយយើងបានកូនខ្ចីនឹងបានប្រហែលជា ៩ថ្ងៃចឹង។ ហើយណាមួយទឿតនឹងគឺយើងបានជំពាក់លុយរាប់របស់គេនឹងតាមផ្ទះចឹងហាស ហើយនៅក្នុងមួយថ្ងៃនឹងគឺយើងត្រូវបង់នឹងគឺប្រហែលជា ២ ទៅ ៣ម៉ឺនរៀនចឹង។ ហើយនិយាយទៅសំរាប់គាត់នឹងគឺគាត់មិនព្រមទៅរកស៊ីអ្វីនោះទេគឺគាត់គិតតែផឹកចឹងហាស ហើយសំរាប់យើងនឹងគឺគ្មានអ្វីសំរាប់ហូបនោះទេ ហើយណាមួយទៀតនឹងគឺយើងត្រូវបង់លុយរាប់អោយគេនឹងសំរាប់ប្រចាំថ្ងៃចឹង។ ហើយដល់ពេលចឹងគឺយើងបានយកកូនរបស់យើងនឹងអោយម្ដាយរបស់យើង។ ហើយសំរាប់កូនរបស់យើងនឹងក៏អោយវានឹងបានបៅទឹកបបរចឹង។ ហើយសំរាប់កូនរបស់ខ្ញុំទាំងអស់នឹងគឺ បៅនឹងគឺសុទ្ធតែទឹកបបរទាំងអស់គ្នា។ ហើយនិយាយទៅសំរាប់ប្រវត្តរបស់ខ្ញុំនឹងគឺជូចត់ខ្លាំងណាស់ ហើយសំរាប់ពេលខ្លះចឹងទៅគឺយើងបានទំលាក់កូនចោលចឹងទៅ ហើយយើងបានចុះទៅរកស៊ីអីចឹងទៅ។ ហើយស្រាប់តែពេលនឹងគឺយើងចេះតែគិតទុកកូនអោយម្ដាយរបស់យើងបានបៅទឹកបបររហូតចឹងទៅ ហើយសំរាប់យើងដើរទៅរកចឹងទៅ។ ហើយសំរាប់យើងនៅពេលដែលទៅនឹងគឺទៅមិនយូរនោះទេ។ហើយនៅពេលដែលយើងបានចេញរកនឹងគឺយើងចេះតែដើររកស្លឹកអីៗចឹងទៅយកទៅលក់បានប្រហែលជាមួយគីឡូរ ប្រហែលជាបានមួយ១០០០០រៀលចឹងទៅ។ ហើយសំរាប់ខ្ញុំគ្រាន់តែទៅបានមួយភ្លេចនឹងគឺបានប្រហែលជា ៤ទៅ ៥គីឡូរចឹង។ ហើយដល់ពេលនឹងគឺយើងបានកូនមួយ ហើយនោពេលដែលយើងបានទៅពេទ្យនឹងគឺយើងបានចាក់ថ្នាំការពារ ហើយនោពេលដែលយើងបានការពារហើយចឹងគឺយើងបានធ្លាក់ឈាមទៀតចឹងទៅគឺយើងមិនហ៊ាននឹងការពារទៀតនោះទេ ហើយដល់ពេលចឹងគឺយើងបានកូន២ទៅ៤នាក់់ចឹងទៅក៏យើងបានការពារបានចឹង។ ហើយសំរាប់កូនរបស់ខ្ញុំទី៤នឹងគឺគាត់មានអាយុ១២ឆ្នាំហើយចឹង។ ហើយណាមួយទៀតនឹងសំរាប់នៅក្នុងជំនាន់នឹងគឺថាប្ដីរបស់យើងនឹងគឺចិត្តរបស់គេមិនបានទៀតចឹងទៅ សំរាប់ពេលខ្លះនឹងគឺយើងបានជិះកង់នឹងរហូតដល់គីឡូរលេខ៩។ ហើយសំរាប់យើងបានក្រោកពីព្រឹកចឹងទៅជាមួយបងគេម៉ោងប្រហែលជា៣ អីនឹងគឺយើងបានទៅជាមួយបងគេនឹងគឺយើងទៅហើយចឹង។ ហើយសំរាប់ពេលខ្លះនឹងគឺយើងបានជិះបុកដែក ហើយនឹងបានជិះគេចឆ្កែនឹងក៏មានដែលចឹង។ ហើយនិយាយទៅសំរាប់ប្រវត្តរបស់យើងនឹងគឺមានគ្រប់សព្វអស់ហើយចឹង។ ហើយសំរាប់ពេលខ្លះនឹងគឺថាយើងបានកាប់ស្លឹកចេកនៅពេលចំកណ្ដាលថ្ងៃនឹងក៏យើងបានជួបដែលចឹង។ ហើយនិយាយទៅសំរាប់កូនរបស់យើងនឹងគឺសុទ្ធតែបៅទឹកបបរគ្រប់កូនទាំងអស់ចឹងហាសដចាស ហើយសំរាប់ពេលដែលយើងនឹងបានឈឺ។ គឺគ្មាននាក់ណាចេញទៅរកទៀតនោះទេ ហើយដល់លុយដែលគេបានមកទាយើងតាមផ្ទះចឹងទៅគឺគេបានអូសយករបស់របបយើងទាំងអស់ចឹងទៅ ហើយសំរាប់យើងនឹងគឺយើងខាននឹងធ្វើអ្វីទៀតចឹង។ ហើយនៅពេលដែលយើងនឹងកូនខ្ចីមួយៗនឹងគឺមិនងាយនោះទេ។ ហើយសំរាប់យើងដែលជាប្រពន្ធនឹងមានកូនខ្ចីនឹងគឺយើងមិនអាចនឹងទៅរកទាំងសសៃខ្ចីបាននោះទេ។ ហើយដល់ពេលចឹងគឺលូវនឹគឺវាបានធ្វើទុកជើងរបស់យើងឡើងស្ពឹកដើរទៅណាក៏មិនចង់បានដែលចឹង។ ហើយណាមួយទឿតនឹងគឺយើងខ្លាចថាសំរាប់បន្ដិចទឿតនឹងគឺយើងដើរទៅណាទៅណីនឹងគឺមិនកើតចឹងហាស ពីព្រោះអីនឹងគឺយើងខ្លាចស្ពឹកជើងរបស់យើង ពីព្រោះអីនឹងលូវនឹងគឺយើងមានអារម្មណ៏ថាកំពុងតែពិបាកចិត្តចឹង។ ហើយសំរាប់មួយយប់ៗនឹងគឺយើងបានដេកនឹងគឺមិនបានលក់នោះទេ គឺវាធ្វើអោយយើងនឹងចុកចាប់ខ្លាំងណាស់ ហើយសំរាប់ប្ដីរបស់យើងនឹងគឺថានៅពេលដែលយើងនឹងបាននិយាយពេលណាគឺយើងតែងតែមានរឿងជាមួយគ្នារហូតចឹង។ ហើយដល់ពេលចឹងគឺបានថាសំរាបយើងដែលមានកូនប្រុសចំនួន៣នាក់នឹងគឺយើងតែងតែប្រដៅពូកវាថា ប្រសិនជាយើងចង់បានប្រពន្ធនឹងគឺថាអោយយើងនឹងរកស៊ីចិញ្ចឹមគេអោយបានរស់នៅល្អចាំយើងយកប្រពន្ធចឹង។ ហើយប្រសិនជាយើងរកស៊ីយើងរកស៊ីចិញ្ចឹមគេមិនរស់នោះទេ គឺយើងមិនចាំបាច់ទៅយកគេនោះទេ។ ពីព្រោះអីនឹងកុំអោយគេមកនិយាយអំពីពូជអំបូលរបស់យើងចឹងហាស ពីព្រោះអីនឹងធ្វើចឹងធ្វើអោយយើងនឹងខ្មាស់។ ហើយណាមួយទៀតនឹងគឺយើងធ្វើជាកូនប្រុសនឹងគឺយើងត្រូវការរកស៊ីដើម្បីនឹងចិញ្ចឹមគេចឹង។ ហើយប្រសិនជាយើងយកគេហើយចឹងគឺយើងមិនបានចិញ្ចឹមគេបានល្អនោះទេគឺយើងកុំយកគេអ្វី គឺយើងសុខចិត្តរស់នៅតែម្នាក់ឯងនឹងគឺវាប្រសើរជាងចឹង។ ហើយនិយយាទៅគឺយើងបានប្រដៅកូនរបស់យើងនឹងគឺរាល់ថ្ងៃចឹង។ ហើយចឹងបានថាសំរាប់យើងបានប្រដៅកូនរបស់យើងអាទី២នឹងគឺវានឹងបានធ្វើការងារខាងសំណង់ចឹង។ ហើយប្រសិនជាគេបានយកប្រពន្ធនឹងគឺមិនអោយប្រពន្ធកូនរបស់វានឹងមើលងាយវានោះទេ ហើយប្រសិនជាគេបានមើលងាយវានឹងមិនយកនោះទេ និយាយទៅគឺវាអាចធ្វើបានចឹង។ ហើយសំរាប់កូនខ្ញុំម្នាក់ទៀតនឹងគឺវានឹងគឺឧស្សាហ៏ប្រកាច់ខ្លាំងណាស់ ហើយណាមួយទៀតនឹងគឺវានឹងឧស្សាហ៏អស់កំលាំង ហើយយើងបានយកវានឹងទៅអោយពេទ្យមើលវាចឹង។ ហើយប្រសិនជាគិតលុយនឹងគឺអស់រាប់ពាន់ដុល្លា។ ហើយណាមួយទឿតនឹងគឺយើងជំពាក់គេទៀតនឹង។ ហើយងាក់ៗចូលពេទ្យៗចឹងហាសហើយនៅពេលដែលយើងចូលពេទ្យម្ដងៗនឹងគឺអស់រាប់រាយដុល្លា។ ហើយសំរាប់កន្លះខែៗនឹងគឺយើងបានចូលពេទ្យម្ដងចឹង។ ហើយនៅពេលដែលចូលម្ដងនឹងគឺអស់ ២០០ ទៅ ៣០០ ដុល្លា ចឹង។ ហើយដល់ពេលចឹងគឺថាសុខភាពរបស់គាត់នឹងគឺមិនសូវជាពូកែនោះទេ ហើយអោយតែគាត់បានធ្វើការងារអ្វីបន្ដិចបន្ដួចនឹងគឺថាគាត់មិនបានជួយការងារាអ្វីយើងនោះទេ។ ពីព្រោះអីនឹងគឺគាត់ឈឺខ្លាំងណាស់ចឹង។

ក៖ បាទហើយចឹងចង់សួរបងស្រីបន្ដិចថា សំរាប់បងស្រីដែលបានលឺឪពុកហើយនឹងម្ដាយរបស់បាននិយាយអំពីខ្សែជីវិតរបស់គាត់ដែលគាត់បានរស់នៅក្នុងជំនាន់ប៉ុលពតអ្វីដែលរឺទេបងស្រី?

ខ៖ ចាសនិយាយទៅគឺខ្ញុំបានលឺម្ដាយរបស់ខ្ញុំបាននិយាយដែលចឹង។ ហើយគាត់បានធ្វើការងារជាមេចុងភៅចឹង។ ហើយនិយយាទៅគឺគាត់ធ្វើជាមេចុងភៅចឹង។ ហើយដូចថាគាត់នឹងធ្វើដាំបាយនឹងគឺជាខ្សែអូសចឹង។ ហើយនិយាយទៅកឺគាត់បានដាំបាយនឹងគឺបានដាំបាយពុះចែកគ្នាចឹង។ ហើយសំរាប់មួយក្រុមនឹងគឺមានចំនួន៤នាក់ចឹង។ ហើយនិយាយទៅគឺគាត់បាននិយាយថាគាត់គឺមិនអ្វីនោះទេពីព្រោះអីនឹងគឺគាត់ធ្វើការងារជាមេចុងភៅចឹង។

ក៖ បាទហើយចឹងសំរាប់បងស្រី ថាតើបងស្រីបានរស់នៅទីកន្លែងណាដែលទៅបងស្រី?

ខ៖ ចាសនិយាយទៅសំរាប់ខ្ញុំគឺថាមិនទាន់កើតនោះទេ។ ពីព្រោះអីនឹងសំរាប់នៅក្នុងជំនា់ននឹងគឺគាត់នៅក្រមុំនោះទេគឺគាត់មិនទាន់មានកូននោះទេ។ ហើយសំរាប់ពួកខ្ញុំទាំងអស់នេះនឹងគឺជាក្មេងជំនាន់ក្រោយនោះទេ។ ហើយសំរាប់ខ្ញុំនឹងគឺម្ដាយរបស់ខ្ញុំបានប្រាប់ខ្ញុំថា នៅពេលដែលយើងបានបែកពីជំនាន់ប៉ុលពតហើយចឹងគឺគាត់បានថាខ្ញុំនឹងបានកើតនៅតាមផ្លូវចឹង។ ហើយនិយយាទៅគឺខ្ញុំបានបែកពីជំនាន់ប៉ុលពតនឹងគឺនៅក្នុងឆ្នាំ ១៩៨០ គត់ចឹងហាសហើយខ្ញុំបានកើតនៅតាមផ្លូវចឹង។ ហើយនិយាយទៅឪពុករបស់ខ្ញុំដែលបានស្លាប់នឹងគឺមិនមែនជាឪពុកបង្កើតរបស់យើងនោទេ។ ហើយនិយាយទៅគឺគាត់ជាឪពុកចុងខ្ញុំនោះទេ តែសំរាប់គាត់នឹងគឺដូចជាឪពុកបង្កើតរបស់ខ្ញុំចឹង។ ហើយសំរាប់គាត់បានចិញ្ចឹមខ្ញុំនឹងតាំងពីខ្ញុំចេះវាលដីមកម្លេស។ ហើយសំរាប់ឪពុកបង្កើតរបស់ខ្ញុំនឹងគឺគាត់បានជិះម៉ូតូមុននឹងចឹងហាស ហើយសំរាប់ពួកគាត់ទាំង២នាក់នឹងគឺមិនមានកូននោះទេគឺគាត់បានបែកគ្នាតែសំរាប់ពួកគាត់មិនកូននោះទេ។ តែសំរាប់ពួកគាត់បានស្រឡាញ់យើងនឹងគឺថាស្រឡាញ់យើងនឹងគឺដូចជាកូនបង្កើតចឹងហាស ហើយគាត់បានមើលថែយើងនឹងបានល្អ ហើយគាត់បានដាំបាយ ហើយសំរាប់គាត់បានបោកគោកចឹងហាស ហើយនិយាយទៅគឺគាត់បានបោកគក់អោយយើងនឹងតាំងពីយើងនឹងនៅក្រមុំៗមកម្លេស។ គឺគាត់បានបោកគក់អោយយើងនឹងរហូតចឹង។ ហើយនិយាយទៅគឺយើងមិនអាចនឹងរកបាននោះទេ។ ហើយសំរាប់ឪពុករបស់ខ្ញុំនឹងគឺគាត់បានជិះម៉ូតូមុននឹងចឹង។ ហើយនិយាយទៅសំរាប់ម្ដាយរបស់វានឹងហើយនឹងខ្ញុំនឹងគឺម្ដាយបងប្អូនបង្កើតចឹង។ ហើយនិយាយទៅគឺម្ដាយរបស់វានឹងគឺបងម្ដាយរបស់ខ្ញុំចឹងហាសចាសា ហើយនិយាយទៅគឺយើងជាបងប្អូននឹងគ្នាចឹង។ ហើយនិយាយទៅគឺយើងខ្សែជាមួយគ្នានោះទេ។

ក៖ បាទហើយចឹងចង់សួរបងស្រីបន្ដិចថាសំរាប់បងស្រី តាំងពីតូចរហូតដល់ធំនឹងថាតើបងស្រីចូលចិត្តលេងល្បែងប្រជាប្រិណអ្វីជាងគេដែលទៅបងស្រី?

ខ៖ ចាសនិយាយទៅគឺយើងថាល្បែងនឹងគឺយើងមិនសូវជាបានលេងប៉ុន្មាននោះទេ។ ហើយនិយាយទៅសំរាប់ការរាំនឹងគឺយើងមិនសូវជារាំលេងបាននឹងគេនោះទេ។ ហើយនិយាយទៅគឺយើងមិនចេះតែម្ដង។ ហើយសំរាប់ស្រានឹងក៏យើងមិនចេះផឹកដែលចឹង។ ហើយនិយាយទៅគឺយើងដឹងតែចេះរកធ្វើនោះទេ។ ហើយដល់ពេលចឹងគឺប្ដីរបស់ខ្ញុំនឹងគឺគាត់បាននិយាយថា យើងនឹងបានបង្វក់គាត់នឹងអោយតែប្រឹងរកការងារធ្វើនោះទេ។ ហើយដល់ពេលចឹងគឺយើងបានប្រាប់គេថាសំរាប់យើងនឹងគឺធ្លាប់ក្រហើយចឹង។ ហើយដល់ពេលជំនាន់កូនរបស់យើងមកទៀតមកនឹងគឺយើងថាគ្រួសាររបស់យើងនឹងគឺយើងមិនមានអ្វីសំរាប់អោយកូនរបស់យើងទៀតចឹង។ ហើយទោះបីជាយើងនឹងមិនមានអ្វីដូចជាធំដុំក៏ដោយចឹង។ ហើយនិយាយទៅគឺយើងមានកេរ៏នឹងអោយកូនរបស់យើងបានខ្លះចឹង។ ហើយសំរាប់ប្ដីរបស់ខ្ញុំនឹងគឺគាត់មិនបានគិតចឹងនោះទេ គឺគាត់បានគិតថាយើងនឹងបង្វក់គាត់អោយធ្វើការងារនឹងគឺច្រើនចឹង។ ហើយនិយាយទៅគឺអោយគាត់នឹងដឹងតែធ្វើចឹង។ ពីព្រោះអីនឹងសំរាប់នៅក្នុងសម័យនឹងគឺគេបានរាប់រកយើងនឹងគឺដឹងតែមាននោះទេ ហើយសំរាប់យើងដែលជានាក់ក្រនឹងគឺគេមិនបានរាប់រកយើងនោះទេ។ ហើយនិយយាទៅកឺថានៅពេលដែលយើងនឹងបាននិយាយជាមួយកាត់ចឹងគឺគាត់បានខឹងនឹងយើងចឹង។ ហើយតាមពិតនឹងគឺថានៅពេលដែលគាត់ជាមនុស្សប្រុសនឹងគឺថាគាត់នឹងខំប្រឹងនឹងធ្វើការងារអោយបានច្រើនចឹង។ ហើយសំរាប់សព្វថ្ងៃនឹងគឺសំរាប់ខ្ញុំនឹងធ្វើការងារជាប្រុសផង ហើយនឹងធ្វើជាមនុស្សស្រីផងចឹង។ ហើយប្រសិនជាតាមតែប្ដីរបស់ខ្ញុំនឹងគឺគាត់រកមិនសូវជាបានបប៉ុន្មាននោះទេ។ ហើយនិយាយទៅគឺថាសំរាប់រាល់ថ្ងៃនឹងគឺថាប្រសិនជាខ្ញុំបានដួលមួយនឹងគឺប្រហែលជាចប់ហើយចឹង។

ក៖បាទនិយយាទៅសំរាប់បងស្រី គឺថាពេលខ្លះនឹងគឺគួរតែមានពេលដើម្បីនឹងសប្បាយខ្លួនឯងនឹងគឺបានខ្លះហើយមែនដែលរឺទេបងស្រី?

ខ៖ ចាសនិយាយទៅសំរាប់យើងនឹងគឺអោយមានពេលដើម្បីនឹងអោយសប្បាយខ្លួនឯងយ៉ាងមិចនឹងបានចឹង។ ពីព្រោះអីនឹងគឺថាប្ដីរបស់យើងនឹងគឺគាត់បាត់យើងនឹងគឺមិនបាននោះទេ។ ហើយណាមួយទៀតនឹងគឺគាត់គិតតែផឹកទៀត ហើយដល់ពេលចឹងគឺយើងរកភាពសប្បាយចិត្តនឹងគឺមិនបាននោះទេ។ ហើយនិយាយទៅគឺថានៅពេលដែលយើងនឹងបានទៅពីធីការនឹងគឺគេបានអោយយើងនឹងទៅរាំ អីចឹងទៅ។ ហើយនៅពេលដែលយើងហូបហើយចឹងគឹគេបានអោយយើងនឹងរាំអីចឹងទៅ។ ហើយសំរាប់យើងនឹងគឺយើងមិនទាន់នឹងបានរាំអីផងនឹងគឺគេបានមកហៅយើងហើយចឹង។ ហើយដល់ពេលចឹងគឺយើងមិនចង់ទៅណានោះទេ។ ហើយដល់ពេលចឹងគឺថានៅពេលដែលមានពីធិការអ្វីនឹងគឺយើងមិនទៅអោយកូនរបស់យើងទៅជំនួសយើងចឹងទៅ ពីព្រោះអីនឹងគឺយើងគ្មានក្ដីសុខនោះទេ។ ហើយដល់ពេលចឹងគឺយើងខ្ចិលនឹងនិយាយខ្លាំងណាស់។ ហើយដល់ពេលចឹងគឺខ្ញុំមិនចេះទៅតាមគាត់នោះទេ។ ហើយសំរាប់គាត់ចង់ទៅណានឹងគឺខ្ញុំមិនដែលបានតាមគាត់នោះទេ។ ហើយនៅពេលដែលគាត់បានទៅតាមគាត់ការគេនឹងគឺខ្ញុំអោយលុយគាត់ចឹងទៅ។ ហើយនិយាយទៅគឺខ្ញុំមិនដែលបានតាមគាត់នោះទេ។ ហើយនិយាយទៅគឺគាត់មិនចេះដូចជាខ្ញុំនោះទេ។

ក៖ បាទនិយាយទៅគឺថាពិបាកខ្លាំងណាស់មែនដែលរឺទេបងស្រី?

ខ៖ ចាសៗ។

ក៖ បាទហើយចឹងចង់សួរបងស្រីនូវសំណួរមួយចុងក្រោយថាសំរាប់បងស្រីមានអ្វីចង់ផ្ដែលផ្ដាំទៅកាន់កូនចៅរបស់បងស្រីដែលរឺអោយពួកគាត់បានដឹងអំពីខ្សែជីវិតរបស់បងស្រីនៅក្នុងជំនាន់នឹងគឺពិបាកខ្លាំងណាស់ចឹងហាសបងស្រី?

ខ៖ ចាសនិយាយទៅបានថានៅពេលដែលខ្ញុំមានកូនស្រីតែមួយចឹង។ ហើយដល់ពេលចឹងគឺថានៅពេលដែលគាត់មានគ្រួសារចឹងគឺខ្ញុំប្រហែលជារើសបន្ដិចហើយចឹង។ ពីព្រោះអីនឹងគឺយើងមានកូនស្រីតែមួយចឹង។ ហើយណាមួយទៀតនឹងគឺយើងមិនខ្លាចថាគេបានធ្វើបាបផ្លូវកាយរបស់យើងនោះទេ តែយើងខ្លាចថាគេបានធ្វើបាបផ្លូវចិត្តរបស់កូនយើងចឹង។ ហើយដល់ពេលចឹងគឺយើងតែងតែប្រដៅកូនរបស់យើងចឹង។ អោយយើងពួកគាត់បានខំប្រឹងរកហើយនឹងខំប្រឹងរកយើងចឹង។ ហើយដល់ពេលចឹងគឺយើងបានខំប្រឹងដើម្បីនឹងអោយកូនរបស់យើងបានល្អចឹង។ ហើយនិយាយទៅគឺយើងបាននិយាយជាមួយពួកវានឹងគឺដ៏ដែលជឹង។ ហើយសំរាប់ពេលយប់នឹងក៏ខ្ញុំអោយវានឹងបានឡើងផ្ទះហើយចឹង។ ហើយសំរាប់មនុស្សខ្លះនឹងគឺយើងបានល្អចឹងទៅហើយសំរាប់នាក់ខ្លះទៀតនឹងគឺគេមិនល្អចឹងទៅ គឺយើងមិនអាចនឹងមើលឃើញនោះទេ។ ហើយសំរាប់នាក់ខ្លះទៀតនឹងគឺគេបានជក់ថ្នាំចឹង។ ហើយប្រសិនជាបានម្ដងនឹងគឺគេបានអោយតាមមិត្តភក្ដិរបស់គេនឹងគឺញ្ញ៉ាមចឹង។ ហើយដល់ពេលនឹងគឺយើងដែលជាម្ដាយនឹងគឺយើងតែងតែដេកគិតហើយចឹង គឺយើងមានកូនទាំងអស់ប្រុសចំនួន៣នាក់ ហើយសំរាប់កូនស្រីនឹងគឺម្នាក់ទៀតនឹងចឹង។ ហើយណាមួយទៀតគឺយើងខ្លាចប៉ុសលីសនឹងគឺគេបានចាប់កូនរបស់យើង ហើយប្រសិនជាគេបានប្រលេងនឹងគឺមិនអ្វីនោះទេ។ ហើយប្រសិនជាមិនប្រលេងនឹងគឺថាពិបាកខ្លាំងណាស់ ហើយប្រសិនជាគេបានចាប់ដាក់គក់ហើយអស់លុយហើយនឹងគឺពិបាកខ្លាំងណាស់ ណាមួយទៀតនឹងគឺយើងដែលជាម្ដាយរបស់គេនឹងគឺយើងពិបាកខ្លាំងណាស់។ ហើយនិយាយទៅគឺយើងប្រដៅអោយវាចង់អោយវានឹងគឹបានស្ដាប់ចឹង។ ហើយដល់ពេលចឹងគឺយើងថាចេះសំរាប់យើងនឹងគឺមានកូនធំហើយ នៅពេលដែលយើងនឹងចេះផឹកស៊ីនឹងគឺអោយយើងនឹងទៅប្រដៅកូននឹងគឺគេមិនបានល្អចឹង។ ហើយប្រសិនជាយើងបានធ្វើជាឪពុករបស់គេហើយចឹង ហើយយើងធ្វើជាបង្គោលអោយគេហើយចឹងទៅធ្វើអោយយើងនឹងរឹងមាំចឹងទៅ ហើយសំរាប់កូនរបស់យើងក៏វាបានខ្លាចយើងដែលចឹង។ ហើយដល់ពេលចឹងយើងបានប្រាប់ចឹងហើយគឺគាត់បាននិយាយថាយើងនឹងគឺសាំតាប៉ែលខ្លាំងណាស់។ ហើយនិយាយទៅគឺគាត់បានថាអោយយើងចឹង។ ហើយសំរាប់យើងដែលជាស្រី ហើយនឹងជាប្រពន្ធចឹងគឺយើងចេះតែខ្លាចហើយចឹង។ ហើយណាមួយទៀតនឹងគឺយើងខ្លាចកូនរបស់យើងទៅធ្វើអ្វីដែលមិនល្អចឹង។ ហើយដល់ពេលចឹងគឺយើងចេះតែខ្លាចហើយនឹងដេកគិតរហូត។ ហើយសំរាប់ពេលខ្លះនឹងគឺយើងមិនអាចនឹងគឺការពារគាត់បាន ២៤ម៉ោងនោះទេ។ ហើយដល់ពេលចឹងគឺយើងចេះតែខ្លាចគាត់ទៅចឹងៗនឹង។ ពីព្រោះអីនឹងសំរាប់យើងគិតថាសំរាប់ក្មេងសម័យលូវនឹងគឺវាចឹងភាគច្រើនចឹងាសចាស។

ក៖ បាទហើយចឹងអរគុណច្រើនថ្ងៃនឹងសំរាប់បងស្រី ហើយនឹងបានចែកចាយអំពីបទពិសោធន៏របស់បងស្រី ហើយក៏សង្ឃឹមថានៅពេលដែលពួកគាត់បានលឺសំលេងរបស់បងស្រីហើយចឹងគឺអោយពួកគាត់ធ្វើជាកូនល្អ ហើយនឹងចៅល្អសំរាប់បងស្រីផងដែលបាទ បាទហើយចឹងប្រហែលជាអរគុណច្រើន ហើយប្រហែលជាខ្ញុំជំរាបណាបងស្រីបាទ៕